Дизайнерлар супер - www.Voydod.net\nИдишларнинг синиши ўзи билан бало-қазоларни олиб кетади, дейишади.\nБироқ иссиқ чойли чашкакомпьютер ёнида тўкилиб синса,бу бало-қазонинг нақд ўзгинаси бўлади. Барча бесўнақайлар учун“Smartgrip” компанияси “Mighty Mug” термо-чашкасини таклиф этади. Ундаги суюқликни тўкиб юбориш амримаҳол.\nУнинг турғунлигига чашканинг тубига қўйилган махсус вакумли тизим сабабчи. Чашкани осонликбилан столдан олиш мумкин, чунки уни столга маҳкамловчи мосламалар чашканинг тутқичи босилиши билан ўчади.Ушбу чашканинг ҳажми 0,47 литрни ташкил этади, бу катта\nкишининг бир кунлик қаҳва меъёри ҳисобланади.\nАйтгандай, “Mighty Mug” чашкасида бола учун илиқ сутни сақлаш мумкин, бунинг устига турғун идиш болагаичимликни тўкиб юбориш имконини бермайди. Бироқ уни идиш ювиш машинасида ювиш мумкин эмас.\nИшлабчиқаришда биологик парчаланадиган материалларнинг фойдаланиши ва чекланган кафолат "Mighty Mug” моделинизамонавий жамият учун талабгир қилади. Ишлаб чиқарувчилар вакуумли тизим фақат текис юзада ишлаши ҳақидаогоҳлантиради.


Бола тарбиялашнинг ғарбча усули хатоми? Dunyo madaniyat tarbiya - BBC News O'zbek\nБола тарбиялашнинг ғарбча усули хатоми? Dunyo madaniyat tarbiya\nБолани кўтариб юриш дунёнинг турли маданиятларида турлича\n"У ҳали ҳам ўз хонасида эмасми?" Бу савол яқинда фарзандлик бўлган янги ота-оналар оғзидан тез-тез эшитилиб қолади. Аммо ота-онанинг болалардан алоҳида ухлаши нисбатан кейинги даврларда пайдо бўлган одат саналади ва бутун дунёда кенг тарқалмаган. Дунёдаги бошқа маданиятларда ота-она ва боланинг битта хонада яшаши, ҳатто битта ўринда ётиши нормал ҳолат саналади.\nБу ғарбона бола парваришидаги ягона янгича жиҳат эмас. Болани кундузи муайян вақтда ухлашга ўргатишдан тортиб, аравачада сайр қилдиришгача, биз стандарт бола парвариши деб ҳисоблайдиган одатлар ҳар нима бўлганда ҳам, стандарт эмас.\nАҚШ ва Британияда ота-оналарга болаларини камида олти ойлик бўлгунча ёнларида олиб ётиш маслаҳат берилади. Аммо буни кўпчилик энагалик йўлидаги бир бекат деб тушунади.\nДунё бўйлаб аксар жамиятларда болалар ота-онаси билан узоқроқ вақт бирга бўлади. Бу борада 2016 йилги ўрганишларга кўра, болаларнинг ота-онаси билан нафақат бир хонада яшаши, балки битта ётоқда ётиши Осиё давлатларида кенг тарқалган: Ҳиндистон ва Индонезияда 70 фоиздан ортиқ, Шри-Ланка ва Вьетнамда 80 фоиздан ортиқ. Африка давлатларида бу борадаги маълумот кам. Аммо бор маълумотлар ҳам бу одат анча оммавий эканини кўрсатади.\nДебмита Дутта Ҳиндистоннинг Бангалор шаҳрида шифокор ва педиатр-консультант. Унинг айтишича, Ғарб таъсирига қарамасдан, Ҳиндистонда ҳатто қўшимча хоналар бўлганда ҳам, болани бирга олиб ётиш кучли анъаналигича қолмоқда. "Тўрт кишилик оилада учта хона бор, ҳар бир бола ва ота-она учун биттадан хона етади. Аммо болалар ота-онаси ёнида ухлайди. Бу жуда кенг тарқалган", дейди у.\nБирга ухлаш кечаси кўп уйғонадиган болага қарашни анча осонлаштиради", дейди Дутта. Унинг ҳам қизчаси ёнида, йиғиладиган ка.роватда, то етти ёшга тўлгунча шундай ухлайди. "Бола эмишдан чиққандан кейин ҳам у биз билан ёнма-ён ётишни истайди", дейди у.\nАйрим ота-оналарнинг ўйлашича, бола билан бирга ухлашни бола ўзига ён босиш деб талқин қилиши мумкин\nҒарб жамиятларидаги аксар ота-оналар бунинг ўрнига эътиборларини болаларини қандай қилиб ухлатишга қаратишади. Масалан, бола узоқроқ ухлаши ва ота-она узоқроқ вақт дам олиши учун болани чинқиратиб йиғлатганча, ўзини ёлғиз ташлаб қўйишади. Австралияда ҳатто ота-оналарга болаларини ухлашга ўргатиш учун давлат томонидан молияланадиган махсус мактаблар ҳам бор.\nМаданий омиллар нафақат боланинг қаерда ухлашига, балки қачон ва қанча вақт ухлашига ҳам таъсир қилган.\nУраясу Ичикава Тиббиёт Марказининг раҳбари Жун Коҳяма ва унинг жамоаси тадқиқотлари кўрсатишича, Японияда болалар уч ойлик бўлгач, бошқа Осиё давлатларидаги тенгдошларидан кўра камроқ ухлайди". Чунки "Японияда уйқу ялқовлик саналади", дейди у.\nКоҳяманинг яна аниқлашича, Осиё давлатларида болалар ўзларининг европаликлар кўпроқ яшайдиган давлатлардаги тенгдошларига қараганда уйқуга кечроқ ётади. Бунинг сабаби ота-оналар болалари билан кўпроқ вақт ўтказишни исташидир. Болаларнинг ота-она билан бирга ухлаши Японияда маданий нормадир. "Ота-оналар болаларини ўзларининг бир қисми деб ҳис қилади", дейди у.\nГарчи Британияда бўлгани каби АҚШда ҳам Америка Педиатрлар Академияси ота-оналарга чақалоқнинг тўсатдан ўлими синдроми (ЧТЎС) олдини олиш учун болани бир хонада олиб ётишни маслаҳат берса ҳам, ЧТЎС хавфини оширгани учун ўзлари билан айни битта ўринга ётқизишдан қайтаради.\nБола ота-онаси билан бирга ухлайдиган мамлакатларда ЧТЎС кўрсаткичи паст\nАммо Тиббиёт Фанлари Бутун Ҳиндистон Институти - Бхубанешварда педиатрия профессори ва болани бирга олиб ётиш хавфсизлиги бўйича тадқиқот муаллифларидан Рашми Даснинг айтишича, бу борада мукаммал тадқиқотлар йўқлиги боис, ичкилик ва чекиш каби турли ёмон одатлар бўлмагани ҳолатда болани бирга олиб ётиш ЧТЎС хавфини ошириши ёки йўқлиги ҳақида аниқ бир нима дейиш қийин.\nТадқиқотлар болани бирга олиб ётиш кам учрайдиган асосан бой давлатларда қилинган. Аммо бу одат кенгроқ тарқалган камбағал давлатларда ЧТЎС дунёда энг кам учрайди.\nБу шунчаки жўғрофий масала эмас, қачонлардир Ғарбда яшовчи кимлардир ўз одатларини бошқа ердан импорт қилганида улар пастроқ ЧТЎС хавфини ҳам бирга олиб келган. Болаларини бирга олиб ётувчи Ьританияда яшовчи покистонлик оилаларда, масалан, ЧТЎС учраши эҳтимоли оқ танли британиялик оилалардагидан камроқ.\n"ЧТЎС хавфини камайтирган омил маданий одатлардир", дейди Ҳелен Болл. У Дурҳам университетида антропология профессори ва университетнинг "Parent-Infant Sleep Lab" директори. Бредфорддаги келиб чиқиши Покистондан бўлган оналар орасида бола эмизиш даражаси юқори, чекиш ва ичкилик паст ва болаларини алоҳида хонада ухлатадилар - буларнинг бари ЧТЎС хавфини камайтириши маълум.\nДаснинг айтишича, у болани бирга олиб ётишга қизиқтириш тарафдори, аммо "битта истисно билан - бола билан ётадиган одам чекмаслиги, алкогол ичмаслиги ва жуда семиз бўлмаслиги керак." Британиядаги ЧТЎС олдини олиш бўйича хайрия ташкилоти "The Lullaby Trust" болалари ётоғи юзасини хавфсиз қилиш бўйича ота-оналарга маслаҳатлар беради.\nБолани опичлаб юриш кун бўйи боладан кўз узмасликни таъминлайди\nТунда бир ўринда бўлганда бола ота-онага яқин бўлади, кундузи уни кенгуру каби олиб юриш эса уйда иш билан юрганда болани ота-онага яқин бўлишини таъминлайди. Болани боғлаб бирга олиб юриш яқинда пайдо бўлган одат бўлмай, жуда узоқ тарихга эга.\nВиктория даврида болалар аравачаси оммалашгач, анъанавий бола кўтариб юриш воситалари айрим Ғарб жамиятларида камая борди. Дуёнинг бошқа чеккаларида нечта жамиятда бола кўтариб юриш одати бўлса, уни қандай шаклда олиб юришнинг ҳам шунча усули бор.\nБоласини ўзига боғлаб юрмайдиган ота-оналар ҳам кўтариб юриш болани қанчалик тинчлантиришини билади. "1 2 герц оралиғидаги бу турдаги ритмик ҳаракат болани йиғидан тўхтатишини улар интуитив равишда сезишади", дейди Япониядаги Райкен Нейрология Марказидан Куми Курода.\nКурода реал вақтдаги физиологик ўлчовларга эмас, ота-оналарнинг кундаликларидаги маълумотларига таяниб қилинган аввалги тадқиқот болани кўтариб юриш ва унинг неча марта йиғлаши ўртасида боғлиқлик йўқлигини аниқлаганини кўрганда бола кўтаришнинг физиологик таъсирларига қизиқиб қолди. "Мен у тадқиқот хулосасини қабул қила олмадим", дейди у.\nУнинг ўзи қилган тадқиқот болани кўтариб юриш унинг юрак уришини секинлатиши ва йиғлашлари сонини ҳам озайтиришини аниқлади. Унинг кейинги тадқиқоти эса болани кўтармасдан аравачада ёки машинадаги бола ўриндиғида олиб юриш ёки юрмасдан шунчаки кўтариш ҳам болани тинчлантириши, аммо булар ҳаммаси биргаликда бўлганда яхшироқ самара беришини аниқлади.\nКеча-кундуз яқин алоқа - болалар ана шуни истайди. Илк ойларданоқ улар кун бўйи тез-тез овқатлантириб турилиши керак. Боланинг ҳатто уйқу режими шаклланганда ҳам улар асосан тунги вақтда кўпроқ ухлайди. Биринчи йили туни бўйи ухламаслиги нормал ҳолат.\nБолани алоҳида ухлашга ўргатишнинг энг экстремал усули уни ўз ҳолига қаттиқ йиғлаганича қолдириш усули деб кўрилади\nАммо боланинг тунда уйғониши нормал экани ҳақидаги тушунчани янги ота-оналар ўз оилалари, дўстлари ва жамиятдан олаётгани йўқ. "Биз бола тунда уйғонмаслиги керак деган маданий мифни пайдо қилганмиз", дейди Болл.\nБу миф муайян оқибатларга олиб келяпти. Боланинг илк ойларда тунда кўп уйғониши туғруқдан кейинги депрессия билан алоқадор. Аммо Боллнинг айтишича, бола уйқусини "жойига келтириш" муаммони ҳал этмайди, аксинча, ота-онага ёрдам бериш, руҳий саломатликни яхшилаши мумкин.\n"Депрессиядаги ота-оналар боласи уйқуси бўлмаслигини жуда ёмон қабул қилади, - дейди у. - Биз айтмоқчимизки, бу ерда эътиборни ота-онанинг ўзига қаратиш лозим. Улар нималар бўлаётгани ҳақида бошқачароқ ўйлашлари учун уларни қўллаб-қувватлашимиз керак." У ота-оналарни тўғрироқ маълумот билан таъминлаш учун "Baby Sleep Info Source"ни ташкил қилди.\nКаттароқ болалар тун бўйи ухлашлари "керак" деган тушунча 1950 йилларда ўтказилган тадқиқотдан келиб чиққан. Унда аниқланишича, Лондонда яшовчи 160 чақалоқнинг 70 фоиздан ортиғи уч ойга тўлгандан "туни бўйи ухлаш"ни бошлаган.\nАммо тадқиқотчилар "туни бўйи ухлаш" деганда боланинг йиғлаб ота-онасини уйғотмасдан ярим тундан тонг соат 5 гача ухлашини назарда тутган. Аммо бу янги ота-оналар истайдиган саккиз соатлик узлуксиз уйқу эмас. Ҳар қандай ҳолатда ҳам бу ёшгача бўлган 30 фоиз бола бундай ухлашни бошламаган, уларнинг ярми эса кейинчалик бир ёшигача яна ярим кечаси уйғонишни бошлаган.\n"Чақалоқ биологияси юзлаб, минглаб йиллар давомида ўзгармаган, - дейди Болл. - Аммо бир неча ўн йилда бизнинг маданият, болалардан кутадиганларимиз, бола парвариши одатлари кескин ўзгарди."\n"Улар бу дунёга келган ожиз жажжи жонзот, биз уларга шафқат ва меҳрибонлик билан қарашимиз керак", дейди Дебмута Дутта\nҲатто бугун ҳам чақалоқ уйқуси борасидаги кўплаб тадқиқотларда глобал аҳолининг муайян қисмигина ўрганилган, холос. "Ғарб чақалоқларини ўрганиш бўйича кейинги бир неча ўн йилда жуда кўп иш қилинди", дейди Болл.\nЧақалоқни қандай парвариш қилишга келганда маданиятлар ўртасида фарқлар бўлиши шубҳасиз, аммо ҳар бир маданиятнинг ўз ичида ҳам фарқлар бор. Ғарбда ҳамма ҳам чақалоқ ўз хонасида ухлаши керак деб ўйламайди. Бир тадқиқотда аниқланишича, италиялик ота-оналар буни "бераҳмлик" деб ҳисоблар экан.\nОдамлар чақалоқни қандай парваришлашида шахсий аҳволи ҳам роль ўйнайди ва ҳар бир ота-она ўз йўлини топиб олади. "Ҳар бир оила ўзига хос, турфахиллик жуда яхши", дейди Курода.\nКуроданинг ўзи кундузлари болаларидан узоқ бўлгани учун кечалари тўртта боласи билан бирга ухлаган. "Мен тўлиқ иш кунини ишлайман ва агар бутун тун ҳам алоҳида бўлсам, бу болага қараш учун анча кам вақт. Биз тунда ҳам яқин муносабатда бўлишимиз мумкин."\nАммо унинг айтишича, бола парваришлашдаги барча бошқа танловлар каби ота-оналар бошқалар нима қилаётганига қарамасдан ўзларига мос йўлни танлашлари керак. "Менимча бола ва ота-она бир-бирларига мослаша олади, бу худди тангога ўхшайди", дейди у.\nҒарб андазаларидан ташқари чиқиб фикрлаш калити бола бизни нимагадир мажбур қилади деб ҳисобламасликдир. "Бизга керак бўлгани болага рози қилиш қийин раҳбардек қарамаслик, - дейди Дутта. - Улар бу дунёга келган ожиз жажжи жонзот, биз уларга шафқат ва меҳрибонлик билан қарашимиз керак."\nИлмий дайжест: Ўрта ёшда семириш аслида узоқ умр кўриш учун фойдалими? Salomatlik, dunyo, O‘zbekiston, yangiliklar\nОдам ва чўчқа чатиштирилди\nИнсон мияси шунчалик сирлими - одамзод нега ўз миясини ҳануз била олмаяпти? Инсоният ва Дунё, O‘zbekiston, dunyo, yangiliklar


"Перекрёсток" ўзбек муҳожирларига иш ҳақини бермади (тўплам)\n- "Перекрёсток" ўзбек муҳожирларига иш ҳақини бермади. Иш ҳақини ололмаган ўзбек мигрантлари оғир аҳволда қолди. Озодлик мухбири ўзбек муҳожирлари билан учрашди ва ўз суриштирувини ўтказди. (ўзбек тилида видео)\n- Германиянинг чекка қишлоқларидан бирига саëҳат. (ўзбек тилида видео)\n- Досим Сатпаев Остона ва Пекин муносабатларининг «тенгсизлиги» ҳақида. Қозоғистон президенти Нурсултон Назарбоевнинг Хитойга бўлган ташрифи доирасида Шинжонда қозоқларни таъқиб қилиш масаласи кўтариладими? (ҚРдан видео)\n- Ҳеч кимнинг йўлнинг ўртасидаги устунлар. Электр узатиш линиялари устунлари – автомобиль йўлининг қоқ ўртасида. Олмаотада Науризбай туманида ҳайдовчилар устунлар билар тўқнашиб кетмаслик учун серқатнов йўлда маневр қилишга мажбур. (ҚРдан видео)\n- Агар америкаликларга имконият берилганда, улар Путиндан жонли линияда нималар ҳақда сўрар эдилар? (Директ видеоси)


28 Июнь 2022, Сешанба 17:27\nСулаймон ибн Абдулваҳҳобнинг оқим асосчиси бўлган ўз акаси ва унинг шогирди Ҳасан ибн Ийдонга атаб раддия тарзида ёзилган рисоласида шундай дейилади: “Сиз ширки акбар, эгаси бутпараст бўлади, дейдиган бу ишлар Макка шаҳрида ҳам кўп. Маккаи шарифнинг амирлари, олимлари, бутун аҳолиси олти юз йилдан бери у ишларни кўриб турибди. Лекин улар бугун сизнинг тутган бу йўлингиз туфайли сизга лаънатлар ёғдиришмоқда. Амирлар, олимлар бундай иш қилганларни Исломдан чиқди, дейишмаяпти. Сизнинг даъвойингизга кўра эса, улар очиқ кофирдир. Бундай йўл тутишларингизнинг ҳадиси шарифларга хилофлиги сизнинг даъвойингиз ботил эканининг исботидир. Расулуллоҳ соллаллоҳу алайҳи ва саллам Маккани фатҳ қилгач, ўша ерда туриб: “Бугундан кейин ҳижрат йўқ”, дедилар. Яъни, аҳли илмлар шарҳлашича, Маккадан кўчиш йўқ. Демак, бундан маълумки, Макка доимо иймон диёридир. Сиз эса, Расулуллоҳ соллаллоҳу алайҳи ва саллам фитналар шаҳри дея атаган диёрни иймон шаҳри, деб Маккадан у ерга ҳижрат қилиш керак, демоқдасиз…”.\nАдашган фирқалар ўтган уч асрнинг тўғри йўлидан бирин-кетин четга чиқа бошлашди. Ҳар бир фирқа ҳақдан оғиб, ўзларининг ғаразли мақсадлари йўлида қадам ташлади. Одамларни ҳам фикру хаёли, соғлом эътиқодидан чалғитишга уринди. Бу билан улар, Аллоҳ таолонинг Анъом сураси, 153-оятида марҳамат қилган “Албатта, бу Менинг тўғри йўлимдир. Бас, унга эргашинглар. Ва бошқа йўлларга эргашманглар. Бас, сизни унинг йўлидан адаштирмасинлар.Мана шу сизга қилган амрдирки, шояд тақвоқилсангиз” оятига хилоф иш тутди. Шу тариқа нафсу ҳавосига берилган, бидъат ва залолатга кўмилганлар тоифаси кўпайиб борди. Бу ҳолат асрлардан асрларга ўтиб ҳозирги кунимизда ҳам давом этмоқда. Абдуллоҳ ибн Амр розияллоҳу анҳу ривоят қилади: Расулуллоҳ саллаллоҳу алайҳи ва саллам бундай дедилар: “Дарҳақиқат, Бани Исроил етмиш икки миллат (гуруҳ)га бўлинди, умматим эса етмиш уч миллатга бўлинади. Фақатгина бир миллатдан ташқари уларнинг барчаси дўзахдадир”, дедилар. (Саҳобалар): “(Нажот топган) у (миллат) кимлардир, ё Расулаллоҳ?” деб сўрадилар. (Бунга жавобан) Расулуллоҳ саллаллоҳу алайҳи васаллам: “Мен ва асҳобларим унинг узра бўлган (миллатдир), дедилар” (Имом Термизий ривояти).\nИбн Аббос розияллоҳу анҳу ривоят қилади: Расулуллоҳ соллаллоҳу алайҳи ва саллам Ҳажжатул вадоъда қилган хутбаларида шундай дедилар: “Шайтон ўзига ибодат қилинишидан сизларнинг бу ерларингизда умиди сўнди. Лекин бундан бошқа сизлар кичик ҳисоблайдиган ишларда унга итоат қилинишидан умиди бор. Энди эҳтиёт бўлинглар! Мен сизларга икки нарсани қолдиряпман: Аллоҳнинг китоби ва Расулуллоҳ соллаллоҳу алайҳи ва салламнинг суннати!Уларни маҳкам тутсангиз ҳеч қачон адашмайсиз!,, дедилар.


Путин: Россия тожик-қирғиз чегарасидаги муаммоларни ҳал қилишда ёрдам беришга тайёр\nРоссия Президенти Владимир Путин 24 май куни Бочаров Ручей қароргоҳида Сочига ишчи ташриф билан келган Қирғизистон раҳбари Садир Жапаровни қабул қилди. Бу ҳақда Кремль веб-сайти хабар бермоқда.\nДавлат раҳбарлари икки томонлама ҳамкорликни ривожлантиришни, шу жумладан Евросиё маконидаги интеграцион бирлашмалар доирасини муҳокама қилдилар. Минтақавий долзарб муаммолар, жумладан, тожик-қирғиз чегарасида барқарорликни мустаҳкамлаш бўйича фикр алмашилди, деб хабар қилди Россия Федерацияси Президенти матбуот хизмати.\nРоссия президенти веб-сайтида эълон қилинган нутқида Путин ушбу масалани Тожикистон президенти Имомали Раҳмон билан ҳам муҳокама қилгани хабар қилинган.\n«Биз тожик-қирғиз чегарасидаги вазиятни диққат билан ва катта хавотир билан кузатдик. Яқинда Тожикистон Президенти мамлакатимизга ташриф буюрди. Биз у билан бу масалани муҳокама қилдик, албатта. Икки томоннинг ушбу турдаги барча тортишувли масалаларни музокаралар жараёнида ҳал қилиш ниятида эканлигини ижобий қабул қилдик. Бизга боғлиқ бўлган барча саъй-ҳаракатларни ушбу муаммоларни ҳал қилишда сизга ёрдам бериш учун қиламиз. Ҳар қандай масалани узоқ муддатли ва ҳар икки томоннинг манфаатларига жавоб берадиган қилиб ҳал қилишнинг бундай усулини топиш керак. Биз ҳам бунга интиламиз, ҳар томонлама ёрдам берамиз», — деди Путин.\nТожикистон — Қирғизистон чегарасида тўқнашувлар 28-29 апрель кунлари бўлиб ўтди. 6 май куни Тожикистон ҳукумати чегаралардаги тўқнашувларда 19 киши ҳалок бўлган ва 87 киши жароҳат олганини тасдиқлади. Қирғизистон томонининг маълумотларига кўра 189 нафар Қирғизистон фуқароси жароҳат олган ва 36 киши, шу жумладан икки бола ҳалок бўлган.\nТожикистон ва Қирғизистон расмийлари бир-бирларини уруш очиш ва улкан зарар етказишда айбламоқда. Икки мамлакат Бош прокуратуралари чегарадаги воқеалар юзасидан жиноий иш қўзғашди.


Ўзбекистон Бош вазири ўз ўринбосарининг ҳаракатини «президент сиёсатига қарши ҳаракат» дея баҳолади - Фарғона.Ру ахборот агентлиги\nЎзбекистон Бош вазири ўз ўринбосарининг ҳаракатини «президент сиёсатига қарши ҳаракат» дея баҳолади\n30.10.2018 15:35 msk\nАбдулла Арипов. Kun.uz сайти фотоси\nЎзбекистон Бош вазири Абдулла Арипов собиқ ўринбосари Зойир Мирзаев ҳатти- ҳаракатини мамлакат президенти сиёсатига мутлоқ қарши, деб баҳолади. Бош вазир Тошкент вилоятининг Оққўрғон туманида буғдойни суғормагани учун олти кишининг сув оқиб турган ариққа кийими билан туширилгани билан боғлиқ воқеага мана шундай муносабат билдирди, деб ёзади Daryo.uz.\n«Шахсан мен учун бу жуда ноқулай ва уятли ҳолат. Чунки менинг ўринбосарим президентимиз олиб бораётган сиёсатга қарши иш қилди. Мана шу ҳолат 25 октябрь куни юз берган бўлса, юртбошимиз Зойир Мирзаевни ишдан бўшатиш ҳақидаги қарорни 27 октябрда қабул қилди. Бироқ конституцияга мувофиқ, шанба ва якшанба кунлари ҳеч қандай қарор ва фармонлар қабул қилинмайди. Шунинг учун биз бу қарорни бугун эълон қилдик», - деди Арипов.\nБош вазирнинг таъкидлашича, ҳукуматда ўн йил, Бош вазир сифатида икки йиллик фаолиятида бу каби қарор биринчи бор қабул қилинмоқда. “Мажбурий меҳнат юзасидан бизга келиб тушаётган барча мурожаатлар ҳудудларга бориб, ўрганилмоқда. Меҳнат қонунчилигини бузган, мажбурий меҳнатга йўл қўйган қатор туманлар ҳокимлари ўз лавозимидан озод этилди. Кўплаб вилоятлар ҳокимларига нисбатан интизомий жазо чоралари қўлланилди», — деди Абдулла Арипов.\n«Мирзаев Бош вазир ўринбосарлигига кўчадан келиб қолган эмас. У узоқ йиллар Самарқанд вилоятининг Жомбой тумани ҳокими, кейинроқ республикадаги энг салмоқли вилоятлардан бири Самарқанд вилояти ҳокими, кейинчалик Қишлоқ ва сув хўжалиги вазири бўлиб фаолият юритган. Шунча халққа хизмат қилган, давлат ташкилотларида меҳнат қилган бўлса-да, Президентимиз уни бу қилмиши учун кечирмади. ‘Қонун барчага баробар, жазо муқаррар’, деб айтдилар», - деди Бош вазир.\nБош вазир ўринбосаридан ташқари, бу воқеага дахлдор Тошкент вилояти прокурори муовини, вилоят хокими ўринбосари ва бошқа амалдорлар ҳам ўз лавозимларидан четлатилган.\n29 октябрда ўтказилган мажлисда вазирлик ва ташкилотлар раҳбарлари, халқаро меҳнат ташкилоти (ХМТ) вакиллари, оммавий ахборот воситалари ходимлари иштирок этдилар. ХМТ катта техник маслаҳатчиси Йонас Аструп Twitterда Мирзаев ишдан олинганини қуйидагича изоҳлаган: «Бу кучли, аниқ ва тўғри қарор. Бу каби ҳатти-ҳаракатга чидаб бўлмайди. Лавозими ва мақомидан қатьий назар ҳеч ким ўзини қонундан устун қўйолмайди. Ўзбекистон мажбурий меҳнатга барҳам бериш йўлидан оғишмай қадам қўймоқда».\nАввал хабар қилинганидек, президент Мирзиёевнинг Тошкент вилоятига сафаридан сўнг вилоят ҳокими ҳайфсанд олган, бешта туман ҳокими ва вилоят ички ишлар бошқармаси ва прокуратураси раҳбарлари ишдан олинган.\n14 октябрдаги мажлисда Бош вазир пахта йиғим кампанияси ёмон уюштирилгани учун юздан ортиқ туман ҳокимларини танқид остига олган. Шу муносабат билан кўпчилик раҳбарларга ҳайфсанд эълон қилинган, жарималар солинган ва айрим раҳбарлар лавозимидан четлатилган. Жумладан, ўндан ортиқ туман прокурорлари ва ички ишлар бўлими раҳбарлари ишдан бўшатилган. Айрим туман солиқ инспекцияси раҳбарларига интизомий жазо чоралари кўрилган.\nЙиллар давомида мажбурий меҳнатдан фойдаланиш мамлакатда одатий ҳолга айланган эди. Бу йили ҳукумат пахта терими даврида мазкур иллатга қарши кескин чора кўришини маълум қилди. Лекин Меҳнат вазирлиги ва мустақил ҳуқуқ ҳимоячилари номига мавсум бошланганидан бери мажбурий меҳнатга доир кўплаб шикоятлар келиб тушган.


Муҳаммад Солиҳ Мамадали Маҳмудов ҳақида « Ўзбекистон Халқ Ҳаракати\n11 December 2013 - 14:21\n“Оғир кунларимизда биз билан ёнма-ён турган, бизга далда беришдан қўрқмаган дўстларимизни соғинамиз”.\nМухолифатдаги Ўзбекистон Халқ Ҳаракати раҳбари Муҳаммад Солиҳ Мамадали Маҳмудовнинг 73 ёшга кириши муносабати билан мақола эълон қилган.\nБаъзан Ўзбекистонда яшаётган дўстларимизни соғинамиз, оғир кунларимизда биз билан ёнма-ён турган, бизга далда беришдан қўрқмаган дўстларимизни соғинамиз.\nУларга миннатдорлик туйғуси ичида, кўнглимиз эмраниб, бирдан телефон қилгимиз келади. Ҳеч бўлмаганда, телефон орқали оддий бир инсоний салом йўллагимиз келади, аммо ўзимизни тиямиз.\nСабаби, ўлкада исмини талаффуз этиш айб саналган кишиларнинг қўнғироғи бу дўстларга зарар келтириши эҳтимолидан андиша қиламиз.\nШундай бизга ватанда азиз бўлган 4-5 кишидан биттаси Туркистоннинг улуғ шоири Абдурауф Парфи эди. Унинг бизга бўлган дўстлик меҳрини узоқдан ҳис қилиб турсак-да, унга айни мезондаги меҳримизни изҳор қилаолмаганимиздан пушаймонлик туямиз.\nБу зот вафот этди, пушаймонлик туйғуси эса кун сайин кучаймоқда.\nБу аччиқ тажриба инсонларга бўлган севгимизни улар ўлгандан кейин эмас, улар тириклигида айтиб қолишимизга ундайди бизни.\nЮқорида тилга олинган 4-5 киши орасида яқинда қамоқдан чиққан Туркистон ғоясининг фидойиси, ўзбекнинг ғурурланса арзийдиган мард ёзувчиси Муҳаммадали Маҳмуд (Эврил Турон) ҳам бор.\nМуҳаммадали Маҳмуд 1980 йиллар бошида Рус истилосига қарши ёзилган Туркистон миллиятчилиги ғоялари олға сурилган рамзий асарларни ёзди. Улар ҳали босилмасдан, КГБ ҳушёр тортди ва муаллифга турли йўллар билан тазйиқ ўтказа бошлади.\nЯнглишмасам, 1985 йил эди, ҳали Қайта Қуриш бошланмаганди. Уйда эдим, телефон жиринглади. Олсам, Муҳаммадали Маҳмуд. У айнан шундай деди:”Жўра, ҳозир мени ширкатдан(КГБдан) бир полковник машинада олиб кетяпти, айланиб келамиз дейишди. Билинг-ки агар мени йўқ қилишса, улар йўқ қилган бўлади”, дедию гапини битирди.\nОллоҳга шукр, унинг ярим кечада уйига қайтганини ўргандик.\nБу инсон ҳақида мен кўп нарса гапиришим ва ёзишим мумкин. Чунки бизнинг ёшлигимиз, ғоядошлигимиз узун муддат бир чизгида, бир жуғрофияда кечди.\nМуҳаммадали Маҳмуд ила Ташкентда видолашганимизга 20 йилдан ортиқ вақт ўтди. Мени “ҳаётингга хавф бор” деб, Ўзбекистонни тарк этишга исрор билан ундаган бу фидоий инсон кейин ўзи қамоққа кирди ва ҳеч бир ҳуқуқий сабабсиз, фақат бизга дўст бўлгани учун узоқ йиллар турмаларда азоб чекди.\nЭртага шу инсоннинг тавваллуд куни.\nЭртага Ўзбекистон истиқлолини умрининг бош ҳадафига айлантирган бир курашчининг туғилган куни.\nУнга Оллоҳдан мустаҳкам соғлик, миллати ва оиласи учун хайрли бўлган узун ва баракатли бир умр тилаймиз.


3. Америка собиқ муридларни эсламайди: Саакашвили инаугурацияга киролмади\n4. Япония Ўзбекистон учун синалган дўст, ишончли ҳамкордир!\n8. Ибрат изларини излаб\n9. Назарбоев Мирзиёевга: Биз сизни жуда кутган эдик!\n10. Мирзиёевнинг Қозоғистонга давлат ташрифи (Фото)\n11. ШЕЪРИЯТ ГАМЛЕТИ!\n12. "Тахт"ни бўшатишга тайёрман! Лекин, "Кимга?" деган ҳақли савол туғилади\n13. "Дамбоғ", "Дипломат", "Файз" – Наманган пойафзал брендлари дунё бозорларини эгалламоқда\n15. ДИЛБАР БОНУ: Бир кўришда Бокуга ошиқ бўлдим!


«Толибон» ҳаракати биринчи марта ҳарбий-ҳаво кучлари машғулотини ўтказди — видео – Bugun.uz\nЯнгиликлар - 9:14 · 30.11.2021\nАфғонистонда ҳокимиятни назоратга олган «Толибон» ҳаракати Балх вилоятида ўзи ташкил этган ҳарбий-ҳаво кучларининг илк машғулотини ўтказди. Бу ҳақда «Tolo News» хабар берди.\nҲарбий-ҳаво кучлари қўмондони Омониддин Мансурнинг сўзларига кўра, машқларда Россияда ишлаб чиқарилган «Ми-17» вертолётлари ва АҚШ собиқ ҳукуматга тақдим этган қуроллардан фойдаланилган.\n«Собиқ ҳарбий-ҳаво кучлари аскарлари, айниқса, техник ходимлар ҳозирда Афғонистон Ислом Амирлигининг Балх вилоятидаги ҳаво кучларида хизмат қилмоқда. Ҳарбий-ҳаво кучларининг барча ходимлари ҳар қандай шароитда ва ҳар қандай об-ҳавода парвоз қилишга тайёр», — дейди қўмондонлардан бири Муҳаммад Аҳмадзай.\nОмониддин Мансурнинг таъкидлашича, аввалги ҳукумат даврида тайёргарлик кўрган ва хизмат қилган, аммо мамлакатдан қочиб кетган учувчилар Афғонистонга қайтиши керак. «Мамлакатни тарк этганлардан қайтиб келиб, ўз халқига хизмат қилишини сўраймиз. Улар ҳаво кучларида хизмат қилиш учун яна ишга олинади», — дейди ҳарбий-ҳаво кучлари қўмондони.\nУнинг қўшимча қилишича, яқин келажакда ҳаракат хизмат кўрсатишга яроқли ва шикастланган вертолётлар, шунингдек, уларга хизмат кўрсатишга тайёр бўлган учувчилар сонини ҳисоблаш учун барча аэропортлардан маълумот йиғади.\nАввалроқ «Толибон» Ўзбекистон ва Тожикистон ёрдамига боғлиқ бўлмаган ҳарбий ҳаво кучларини тузиши маълум қилинганди. Шунингдек, «Толибон» ҳаракати Афғонистонда мунтазам армия тузиши ҳақида хабар берилганди.


Иккинчи фронт очилишининг 65 йиллиги нишонланди\n13 май 2021, Тошкент вақти: 07:17\nБугун Гитлер армиясига қарши иттифоқчи кучлар қўшинларининг Нормандияга киритилганига 65 йил тўлди.\n1944 йил 6 июн куни Ғарбий Европани нацистлардан ҳимоя қилиш учун иттифоқ қўшинлари Франциянинг шимоли-ғарбидаги Нормандия қирғоғига ташланган эди. Бу воқеа инсоният тарихидаги энг йирик десант операцияси сифатида муҳрланган ва унда 3 миллиондан ортиқ ҳарбий иштирок этган.\nБуни хотирлаб, Нормандияда ўтказилаётган бу йилги маросимда АҚШ президенти Барак Обама ҳамда унинг франциялик ҳамкасби Николя Саркози, Канада бош вазири Стефан Харпер, Британия бош вазири Гордон Браун ва Британия шаҳзодаси Чарлз иштирок этди.\nМаросимда сўзлаган нутқида АҚШ президенти Обама Нормадия десант операциясини 20 асрдаги воқеалар ривожини ўзгартирган йирик ҳодиса, деб баҳолади. Президент Саркози эса операция чоғидаги қурбонлар хотирасига ҳурмат бажо келтирди.\nБу хотира маросимининг махсус меҳмони президент Обаманинг 84 ёшли тоғаси Чарли Пайне бўлди. У Бухенвалд концлагери тутқунларининг озод этилишида иштирок этган.


«Қодирий тирик бўлганида бугун албатта қамаларди»\nЁзувчи Набижон Боқий ошкоралик сиёсати шарофати билан 80 йилларда Ўзбекистондаги КГБ архивларига киришга муваффақ бўлган эди. Айни ҳужжатлар асосида у Қодирий ва Чўлпонларнинг қатл этилишига Ғафур Ғулом, Ғайратий, Олим Шарофутдинов каби ёзувчилар чақуви сабаб бўлганига оид ҳужжатларни очиқлаган эди.\n«Элтуз» нашрига берган интервьюсида 63 яшар адиб Набижон Боқий ўзининг «Қатлнома» китобига асос бўлган айни ҳужжатларни эслайди. Ўша пайтда «Муштум» журналида ишлаган Набижон Боқий Туркистон ойдинлари қисматига оид НКВД/КГБ ҳужжатларини ошкор қилиш ташаббусини таҳририят олдига қўяди.\n«Мана Москва матбуотини ўқияпсиз. Нега улар ёзаяпти биз ёзмаяпмиз. Бизда ҳали ҳам «Муштум» колхоз раиси билан, отарчиларни танқид қилишдан нарига ўтмаяпти» дейди.\nШу тариқа журнал КГБ идорасига расмий хат билан мурожаат қилади. Сатирик журнал ходими саккиз ой давомида 1937-38 йиллар қатағонига оид архив ҳужжатларини ўрганади.\n«Элтуз» мухбири шу ўринда, «Қодирийлар Шавкат Мирзиёевнинг туғилишини орзу қилган» дея президентни мақтаган ёзувчи Ибоҳим Ғафуров фикрига баҳо беришни сўради.\n«Агар Қодирий тирик бўлганида эди ҳукуматни танқид қилгани учун қамаларди. У албатта фаол блогерлар тарафида бўларди. Шабнам Оллошукурова каби жиннихонага ташлашарди. Чунки у ўша пайтда тузумни танқид қилгани, Ўзбекистоннинг биринчи президенти Йўлдош Охунбобоевни, мамлакатнинг иккинчи рахбари Акмал Икромовларни ҳажв қилгани учун қамалганди», деди Набижон Боқий.\nНабижон Боқий билан бўлиб ўтган суҳбатни «Элтуз»нинг ютуб каналида тингланг: https://youtu.be/qHWkazcIx7o\ndata-title="«Қодирий тирик бўлганида бугун албатта қамаларди»" data-description="<!-- wp:paragraph --> <p>Ёзувчи Набижон Боқий ошкоралик сиёсати шарофати билан 80 йилларда Ўзбекистондаги КГБ архивларига киришга муваффақ бўлган эди. Айни ..." data-image="https://eltuz.com/wp-content/uploads/2020/01/rasm42741.jpg" data-url="https://eltuz.com/video/212442/" data-services="facebook,odnoklassniki,twitter,telegram" data-counter="ig">\n«Қанақасига болалар меҳнати бўлсин…»\nБу йил ҳам Ўзбекистонда пахта теримига вояга етмаган болалар жалб этилгани қайд этилди. Бироқ ҳар сафаргидек ўзбек ҳукумати амалдорлари ...\nЎзбекистон, Сирдарё вилояти. Баъзи тўғонлар минг йиллаб хизмат қилади. Аммо Сардоба қурилганидан сўнг атиги уч йил ўтиб, 1 май ...


"Минг фаришта ва бир сурат" санъат асарими? - BBC News O'zbek\n"Минг фаришта ва бир сурат" санъат асарими?\n7 Октябр 2014\nImage caption Леким Ибрагимов (Сурат Би-би-синики эмас, culture.ru сайтидан олинди)\nЎзбекистонлик рассом Леким Ибрагимовнинг "Минг фаришта ва бир сурат" деб номланувчи мега полотноси Тошкентдаги сайёҳлик кўргазмасида намойиш қилинмоқда. Бўйи 8 метр ва узунлиги 66 метрни ташкил қилувчи мега полотно икки йил олдин Гиннеснинг рекордлар китобига киришга ҳам уриниб кўрган. 10 йилдан ошиқ вақт давомида чизилган суратларнинг йиғиндиси бўлган полотнонинг оғирлиги 22 тоннани ташкил қилади. Тошкентдан таниқли рассом Вячеслав Охуновдан ушбу асарга бўлган баҳосини сўрадик.\nВячеслав Охунов: Менинг фикримча, ҳозир дунё санъатида атракционизм деган йўналиш бор. Санъат шу даражага тушиб кетди. Бу атракцион, яъни кўнгил очиш сўзидан келиб чиққан. Шоуга ўхшайди. Совет даврида ҳам "кимники кўп ва кимники баланд" деган нарса бор эди. Инқилобга қадар Чор Россиясида дунёдаги энг катта ва отмайдиган замбарак ясашганди. Ёки чалинмайдиган энг катта қўнғироқ ясашганди. Ушбу полотно ҳам мана шулар қаторига киради. У баддий функция эмас, балки кўнгилочар функция бажаради. Санъатга кўчирилган спортга ўхшаб кетади. Лекин биз бошқа картинани ҳам биламиз. Бу инсон катталигида чизилган. Уни тошкентлик рассом Николай Сергеевич Шинь яратган. Сталин корейсларни Сахалиндан Қозоғистон ва Ўзбекистон чўлларига кўчирганида қатағон азобларини бошидан кечирган. Ушбу жараённи баландлиги 3 метр ва узунлиги 50 метрлик картинада чизган. Бу жуда ҳам жиддий иш эди.\nБи-би-си: Леким Ибрагимовнинг мега полотносини қимматли санъат асарлари қаторига қўшиши мумкинми?\nВячеслав Охунов: Менимча, уни санъат асарига қаторига қўшиб бўлмайди. Гарчи, рассом унинг асари Гиннеснинг рекордлар китобига киради, деган бўлса ҳам биз 5 чақиримлик картиналар чизувчи рассомларни биламиз. Ушбу фаришталар бадиий қиймат касб этмайди. Балки оддий картинка сифатида чиройли бўлиши мумкин.\nБи-би-си: Ушбу полотнога Ўзбекистонда қизиқиш қандай?\nВячеслав Охунов: Менга йигитлар телефон қилиб бу ҳақда айтишди. Бу ҳақда реклама қилишмоқда. Мисол учун, Озарбайжон Туркманистон билан кимнинг байроғи катта, деб мусобақалашмоқда. Боку жуда ҳам катта байроқни бўғозга илмоқда. Ашхабодда эса футбол майдонидек байроқни тайёрлаб илишмоқда. Ушбу картинага ҳам шундай муносабатда бўлишмоқда. Унинг ҳажмини муҳокама қилишмоқда. Лекин бирорта одам картинани чиройли экан, бадиий асар сифатида қалбдаги кечинмаларни чизибди, деган гапларни эшитмадим. У ерда уйғур халқи тарихига боғлиқ бўлган ҳеч нарса йўқ. Бўм бўш картинка.\nБи-би-си: Лекин, танқидларга қарамасдан, ушбу картина дунёнинг йирик шаҳарларида намойиш этилди ва бу билан жамоатчиликнинг эътиборини тортди.\nВячеслав Охунов: Айримлар унинг исмини билганидан мамнун бўлиши мумкин. Албатта, ҳомий топишнинг уддасидан чиқиб, уни у ер бу ерда намойиш қилишнинг уддасидан чиққани учун мамнун бўлиши мумкин. Аммо, халқаро бадиий эътирофга бошқа нарсалар ва йўллар орқали эришилади. Рассомларнинг музей эътирофи бўлади. Унда ғарб музейлари асарни сотиб олади. Бозор баҳоси бор, аукцион орқали баланд нархда сотиб олишади. Мана шундай парадокслар бор.\nБи-би-си: Ушбу мега полотнонинг қийматини қандай баҳолайсиз?\nВячеслав Охунов: Биринчидан, уни ҳеч ким сотиб олмайди. Уни ўрнатиш жуда ҳам мураккаб. Муаллифнинг ўзи, ушбу картинани ундан қисмларга бўлган ҳолда сотиб олишларини ва юз йилдан сўнг қайта жамлашиларини исташини айтган. Бундай нарса бўлмайди. Чунки тушунарсиз фрагментлардан ташкил топган картина ҳеч кимга керак эмас. Уни сотиб олиб катта бир гараж ёки бино қуриб сақлайдиган одам топилиши амримаҳол. Лекин тарихдан биламизки, Клод Моне ўзининг Нилуфарлар асарини чизган ва уларнинг баланлиги 6 метрдан бўлган. У шунчалик чиройли тасвирлаганидан махсус музей қуришган. Лекин, афсуски, бу Клод Моненинг асари эмас-да. Бу шунчаки кўнгилочар нарса. Картинкани кўнгилочар асарлар сингари у ёқдан бу ёққа кўчиришади. Вақт ўтиши билан эскириб у ер бу ерида тешик пайдо бўлиб, алал-оқибат омборга жойлаштиришади. Ушбу полотнонинг тақдири мана шундай тугайди.


Академик Алибек Рустамов Чиғатой қабристонида дафн этилди\nАкадемик Алибек Рустамов 2003 йилдан 2006 йилгача Озодлик радиосининг “Тил ва дил” эшиттириши билан ҳамкорлик қилган эди.\nТаниқли тилшунос олим 5 октябрь куни 82 ёшида вафот этди ва шу куни Тошкентдаги Чиғатой қабристонида дафн этилди.\nМанбашунос ва навоийшунос олим 2003 йилдан 2006 йилгача Озодлик радиосининг “Тил ва дил” эшиттириши билан ҳамкорлик қилган эди.\nОлимнинг шогирдлари ва у билан ҳамсуҳбат бўлган бошқа зиёлилар академик Рустамовни ўзбек тилшунослигининг устунларидан бири сифатида баҳоладилар.\n1931 йилнинг 22 апрелида Тошкент вилояти, Янгийўл шаҳрида туғилган Алибек Рустамов нафақат Ўзбекистон, балки постсовет мамлакатлари ва туркий тилли давлатлар тилшунослари ҳурматига сазовор бўлган шарқшунос, эроншунос, навоийшунос, манбашунос олим сифатида танилган эди.\nТилшунос олим, Тошкент давлат шарқшунослик институти домласи Жумали Шабанов ўзини академик Рустамовнинг юзлаб шогирдларидан бири, деб билади.\nУ 90-йиллар бошида Алибек Рустамов очган Туркий тиллар кафедрасининг шу кундаги мудири. Домла тўғрисида гапирар экан, Жумали Шабанов, жумладан, бундай деди:\n- Алибек ака дунё таниган буюк олим эди.Ўзбекистонга кўп меҳнати сингган. 1990 йили Шарқшунослик институтида олдин Олтой тиллари кафедрасини очдилар.91 йилдан Туркиёт кафедраси бўлди. Бугунга келиб у Туркий тиллар кафедраси. Кўп йиллар шу кафедрада мудир ва ўқитувчи бўлиб хизмат қилди. Домланинг Ўзбекистонда юзлаб шогирдлари бор.\nЖумали Шабанов устози Алибек Рустамовнинг нақадар камтар ва шуҳрат кетидан қувмаган инсон бўлгани тўғрисида ҳам гапираркан, бундай деди.\n- Жуда содда ва камтарин одам эдилар. Ўзларига бериладиган унвонларни ҳам бошқаларга илинардилар. 1989 йилда Навоий мукофотини беришмоқчи бўлганларида, “Менга керакмас, ҳўжандлик Эргашев деган олимга беринглар", дегани эсимда, деди академик Рустамовнинг шогирдларидан бири Жумали Шабанов.\nТаниқли ўзбек адиби, ўзбек тилининг ўзига хослиги ва софлиги учун курашиб келаётган адиб ва мунаққид Аҳмад Аъзам Алибек Рустамовни “энциклопедик олим”, деб атади ва у киши тўғрисидаги хотираларини Озодлик билан ўртоқлашди.\n- Алибек аканинг ўзбек тили борасида қилган ишлари, ўзбек тили ҳақидаги чиқишлари ҳамманинг ёдида туради ва у ҳаммага ўрнак. Домла билан бир-икки марта ҳамсуҳбат бўлганман. Бир гал Самарқандга домла билан бирга кетганмиз. Ўшанда бундай катта олим мендай бир ёш йигит билан гаплашармикан, деб ўйлаган эдим. Мен ўшанда кўрган эдим буюк олимларнинг нақадар камтар, нақадар содда, диндорлар тили билан айтганда солиҳ бўлишини, деди Аҳмад Аъзам\nУ Алибек Рустамовнинг “ўзбек тили ҳақидаги чиқишлари” тўғрисида гапирдики, бугун биз бу беназир олимнинг биз билан 2003 -2006 йилларда “Тил ва дил” эшиттиришида ҳамкорлик қилганини фахр билан эслаймиз.\nТаниқли шоир Хуршид Даврон Интернетдаги ўзининг саҳифасида эълон қилган Алибек Рустамовнинг тил тўғрисидаги ўгитларидан баъзилари, хусусан мана буниси “Тил ва дил”да (ҳам) домланинг ўз тилидан янграган эди:\n«Эркак» сўзини инсонга нисбатан ишлатмаслик керак\nБаъзан эрлар кийимини «эркак» сўзини нотўғри тушуниш натижасида «эркаклар кийими» дейилади. Бу тўғри эмас. Чунки ўзбек адабий тилида «эр» сўзи инсонга ва «эркак» сўзи ҳайвонларга нисбатан ишлатилади. «Эр» сўзи «хотин»нинг, «эркак» сўзи эса «урғочи», «мода»нинг зиддидир. «Эркак» сўзи баъзи хотинларнинг нутқида эрни камситиш мақсадида ёки уялиб, тортиниб тилга олиш натижасида эрга нисбатан ишлатилади. Буни ҳисобга олиш керак ва «эркак» сўзини инсонга нисбатан ишлатмасликка ҳаракат қилиш лозим”.\nДомланинг меҳнат фаолияти ўтган асрнинг 60- йилида бошланган, у ТошДУда, Республика рус тили ва адабиёти педагогика институтида, Қоҳирадаги АЙН-Шамс университетида, 1990-йилдан бошлаб эса, Тошкент давлат шарқшунослик институтида ишлаган, 150 дан ортиқ илмий иш, қатор китоблар муаллифи.\nАлибек Рустамов 1995 йилнинг 8 июнида манбашунослик мутахассислиги бўйича Ўзбекистон Фанлар академияси академиклигига сайланган эди.


Ўзбекистон терма жамоасига қарши тўрт марта ўйнаган футболчи янги шартномага эга бўлди\n11 январь, 2017, 21:27\nЯпония терма жамоасининг собиқ ҳужумчиси Казуёши Миура 49 ёшида ҳам профессионал даражада футбол ўйнамоқда. Япония чемпионатида "Йокогама" шарафини ҳимоя қилаётган кекса футболчи амалдаги шартномани яна бир йилга узайтирди.\nШу йилнинг 26 февраль куни Миура 50 ёшга тўлади ва бу йил футболдаги 32-мавсумини ўтказмоқда. Бу футболчи фаолиятини 1986 йили Бразилиянинг "Сантос" жамоасида бошлаган. Европада "Женоа" таркибида ўйнаган.\nМиура Япония терма жамоаси таркибида 89 та учрашувда майдонга тушиб, 55 та голга муаллифлик қилган. Шу голлардан бештасини Ўзбекистон терма жамоаси дарвозасига киритган.


Ўзбекистонликлар грин-карта бўйича етакчилардан бўлиб туришибди » Ўзбекистон янгиликлари – Zamin.uz\nЎзбекистонликлар грин-карта бўйича етакчилардан бўлиб туришибди\n01 апрель 2017, 10:18\nГрин-карта номи билан машҳур АҚШ лотереяси, яъни иммигрантар учун махсус виза дастури сўнгги 10 йил ичида бутун дунёдан 156 миллион кишини қамраб олган. Аммо уларнинг айримларигина виза олишга муваффақ бўлишган, деб ёзади Qalampir.uz сайти.\n2015 йилда 14 миллиондан зиёд иштирокчиларнинг 12 фоизи Гана фуқаролари бўлган. Қарийб 1,5 миллион номзодлар эса Ўзбекистон аҳолисига тўғри келди. Иштирокчилар умумий сонининг 10 фоизини ўзбекистонликлар ташкил қилган. Бу борада учинчи ўринни Украина банд этди. 1 миллиондан зиёд киши Украина фуқароларини ташкил этди.\n“Грин-карта” иммигрантлар дастурида виза олишга муваффақ бўлганлар орасида ҳам ўзбекистонликлар кучли ўнликка киришган. Бу борада Ўзбекистон бешинчи поғонада қайд этилган. 2016 йилда 2366 нафар ўзбекистонлик визага эга бўлган.\nЯнгиликлар » Дунё » Ўзбекистонликлар грин-карта бўйича етакчилардан бўлиб туришибди\n19:01 Россиялик депутат ўзбекистонлик қизчани асраб олди (видео)\n19:00 Беморнинг илинжи шифода, дори сотувчининг дарди нимада?\n10:11 Россияда камбағаллар сони бир йил ичида қарийб 20 миллион кишига етди\n08:58 Америка грин-карта лотереясини бекор қилмоқчи\n08:01 Мисрга кириш виза нархи ошди\n16:39 Эртага 2017 йил учун Грин карта лотереяси бошланади


19:24 / 02.12.2016 2097 pdf Ўқиш режими + -\nИбн Аббос розияллоҳу анҳудан ривоят қилинади: «Набий соллаллоҳу алайҳи ва саллам: «Менга умматлар кўрсатилди. Бас, бир набий ўта бошлади. У билан бирга бир уммат бор эди. Бир набий ўтди. У билан нафарлар бор эди. Бир набий ўтди. У билан ўн киши бор эди. Бир набий ўтди. У билан беш киши бор эди. Бин набий бир ўзи ўтди. Назар солсам, жуда кўп қора кўринди. Шунда мен: «Эй Жиброил! Анавулар менинг умматимми?» дедим.\nҚарасам, жуда катта қора кўринди. Шунда у: «Ана ўшалар сенинг умматинг. Уларнинг олдиларида етмиш мингтаси бор. Улар ҳисоб ҳам, азоб ҳам қилинмаслар», деди.\nКейин бошқа бир киши туриб: «Аллоҳга дуо қилинг! Мени ҳам ўшалардан қилсин!» деди.\n«Унга Укоша сенда ўзиб кетди», дедилар». Икки шайх ва Термизий ривоят қилган.\n19:23 / 02.12.2016 2114\n19:24 / 02.12.2016 1723\n1998 05:00 / 02.12.2016\n1875 23:46 / 02.12.2016\n727 13:35 / 09 сентябрь\n2604 18:23 / 02.12.2016


12:54, 12.03.2020 // 20153\n«Алкоголь маҳсулотлари коронавирусдан ҳимоя қилмайди». ССВ спиртли ичимликлар ичишга ундовчи SMSни рад этди\nАлкоголь маҳсулотларини истеъмол қилиш коронавирус инфекциясидан сақлай олмайди. Бу ҳақда Соғлиқни сақлаш вазирлиги «Дарё»га маълум қилди.\nТаъкидланишича, дунёда коронавирус инфекцияси (COVID-19) бўйича эпидемик вазиятдан келиб чиққан ҳолда мамлакатда ушбу инфекциянинг кириб келиши ва унинг олдини олиш борасида тизимли ишлар олиб борилмоқда. Жумладан, Соғлиқни сақлаш вазирлиги томонидан бу борада аҳолининг санитария-гигиена қоидаларига амал қилиши ва профилактик чоралар кўриш борасида SMS хабарномалар йўллаш тизими йўлга қўйилди.\nУларда, асосан, қўлларни тез-тез яхшилаб ювиш, шамоллаган одамлар билан мулоқот қилмаслик, юзни қўл билан ушламаслик, жамоат жойларга боришни камайтириш, йўталганда ва аксирганда оғиз ва бурунни ёпиш каби оддий, аммо муҳим гигиеник қоидалар бериб борилмоқда.\n«Афсуски, ушбу SMS хабарларни нотўғри талқин қилиш, мазмунини сунъий равишда ўзгартириб бериш орқали аҳоли орасида ваҳима уйғотаётганлар ҳам учрамоқда. Жумладан, ижтимоий тармоқларда вазирлик номидан ‘коронавирусдан сақланиш учун алкогол маҳсулотларини тез-тез истеъмол қилиш лозим’ мазмунидаги хабарлар мутлақо ёлғон ва Соғлиқни сақлаш вазирлиги томонидан бундай SMS хабар юборилмаган. Мутахассисларнинг якдил хулосасига кўра, алкоголь маҳсулотларини истеъмол қилиш коронавирус инфекциясидан сақлай олмайди», — дейилади хабарда.\nАввалроқ Эронда 7 киши коронавирусдан ҳимояланиш учун метанол ичиб вафот этгани ҳақида хабар берилганди. Соғлиқни сақлаш вазирлиги 5 март куни Ўзбекистонда коронавирус тарқалганини рад этганига қарамай, аҳолини касалликдан ҳимояланишга ундовчи SMSлар жўната бошлаган эди.\n17:46, 31.05.2020 // 212119\n21:08 Кеча // 107696\n11:50 Кеча // 103510\n14:37 Кеча // 92610\n17:22 Кеча // 88612


Каримов даврида ухлаган матбуотни Мирзиёевнинг қизи уйғотадими? — Minbar\n29/05/2019 4 дақиқада ўқийсиз Мақолалар\nСаида Мирзиёева / Фото: Instagram/@saida_mirziyoyeva\n"Нима учун ОАВ тўртинчи ҳокимият даражасига кўтарила олмаяпти, деган саволга кўп омиллар қатори вазирлик ва идоралар ахборот хизмати фаолиятига нисбатан эътиборсиз муносабатни ҳам сабаб қилиб кўрсатиш мумкин", – деб айтган Саида Мирзиёева сешанба куни Тошкентда кечган конференцияда.\nАгентлик директори Комил Алламжонов ҳам ўз чиқишида "давлат ташкилотларида амалга оширилаётган ислоҳотлар, ўзгаришлар ва янгиликлар ўз вақтида ёритилмаяпти", – деб афсус қилган.\n"Шуни ҳисобга олиб, Агентлик томонидан давлат ва хўжалик бошқаруви органлари ахборот хизматлари мақоми ва мавқеини ошириш бўйича Президент қарори лойиҳаси тайёрланди", – деб айтган Комил Алламжонов.\nСаида Мирзиёева чиқишида таҳлил ва ўрганишларга таяниладиган бўлса, энг йирик муаммо бу бугунги кунда ягона давлат ахборот сиёсати тўғрисидаги концептуал ҳужжатнинг мавжуд эмаслиги билан боғлиқдир. Аммо гап фақат ҳужжатдами?\n"Оммавий-ахборот воситалари тўртинчи ҳокимият даражасига кўтарилиши учун журналистларнинг ҳақ-ҳуқуқлари тўла кафолатланиши керак. Албатта, сўнгги йилларда матбуот жонлаганини эътироф этиш керак, аммо ёдингизда бўлса, Каримов ҳам журналистларни жасоратли бўлишга даъват этар, жамиятдаги камчиликларни бўй-басти билан кўрсатмасликда уларни номига "тергаб" қўярди. Лекин вазият мутлақо ўзгармас эди. Тошкентда "жонлироқ" деб билган исталган интернет нашрининг муҳаррири билан гаплашиб кўринг, аминман, деярли ҳар бири "янада жонлироқ" бўлиш йўлида қўйган қадами учун мулозимлар томонидан ҳеч қурса бир марта юмшоқ қилиб айтилса... тергалган", – дейди журналист.\n"Ўзбекистонда интернетдан фойдаланувчилар сони 20 миллиондан ортиқ эканини ҳисобга олсак, юқоридаги кўрсаткичлардан ўзингиз хулоса олишингиз мумкин," – дея қўшимча қилди у.\nПрезидент Мирзиёевнинг икки қизи – Шаҳноза ва Саида Мирзиёевалар бугунда ҳукумат амалдорлари бўлиб фаолият юритишмоқда.\nЎтган апрель ойида президентнинг тўнғич қизи – Саида Мирзиёева Ахборот оммавий коммуникациялар агентлиги раҳбари Комил Алламжоновга ўринбосар этиб тайинланди.\nПрезидентнинг иккинчи қизи – Шаҳноза Мирзиёева опасидан аввалроқ Мактабгача таълим вазирлигида иш бошлаганди.\nАОКА сўз эркинлиги ахборот хизматлари матбуот\n28/06/2019 4 дақиқада ўқийсиз


ИнтерФУТБОЛ :: Отабек Шукуров: «Мен ҳам осиё чемпиони бўлишим мумкин эди, лекин...»\nОтабек Шукуров: «Мен ҳам осиё чемпиони бўлишим мумкин эди, лекин...»\nЎзбекистон олимпия ва миллий терма жамоаларига номзод футболчи Отабек Шукуров якунланган мавсумни БААнинг «Шаржа» клубида ўтказди.\n«Бунёдкор»нинг собиқ ярим ҳимоячиси эркин агент мақомида Амирликлар клуби сафига бориб қўшилган ва янги жамоаси билан бир ярим йиллик шартнома имзолаганди. Маълумот учун, «Шаржа» клубига 1966 йилда асос солинган бўлиб, бу клуб уй ўйинларини Sharjah Stadium аренасида ўтказади.\nКлуб 5 марта БАА чемпиони бўлган. Саккиз бор БАА президенти кубоги соҳибига айланган. Бир марта БАА Суперкубогида ғолиб чиққан. Шукуровдан ташқари чилилик Сезар Пинарес, бразилияликлар Веллитон ва Вагнер Виейра легионер сифатида «Шаржа» шарафини ҳимоя қилишади.\nОтабекнинг жамоаси 12та клуб иштирок этган БАА чемпионатинининг сўнгги мавсумини 6-ўринда якунлади. «Шаржа» 22 учрашувда 8 ғалаба, 5 дуранг ва 9та мағлубият қайд этди, 29 очко жамғарган ҳолда, 5-ўриндаги «Ал-Аҳли»дан икки очко кўп, 7-поғонадаги «Ал-Жазира»дан бир очко кам тўплади.\nБу билан «Шаржа» ўтган йилги натижасини яхшилашга эришди. Биз Отабек Шукуров билан Нукус халқаро аэропортида суҳбатлашишга муваффақ бўлдик. Хабарингиз бор, Нукус шаҳрида катта спорт фестивали ўтказилди.\nТадбир доирасида қорақалпоғистонлик ёшларга Ўзбекистон Республикаси Президентининг совғалари тантанали равишда топширилди. Ушбу маросимларда Достонбек Ҳамдамов, Жамшид Искандеров, Элдор Шомуродов қаторида Отабек Шукуров ҳам фаол қатнашди.\n- Отабек, бу сизнинг БАА клубига кўчиб ўтганингиздан кейинги илк интервьюнгиз бўлади. Шу боис, келинг, суҳбатимиз аввалида «Шаржа» жамоасига кўчиб ўтишингиз ҳақида маълумот берсангиз. Трансфер қандай амалга ошди?\n- Хабарингиз бор, ўша пайт «Бунёдкор» билан шартномам якунига етган ва эркин агентга айлангандим. Мавсумни бошқа клуб сафида бошлаш учун бир нечта таклифларим бор эди. «Бунёдкор» директори, мураббийлар ва яқинларим билан маслаҳатлашган ҳолда «Шаржа» вариантини танладим. Таклифлар орасида энг мақбули айнан Амирликлар клуби бўлиб чиқди.\n- «Шаржа»нинг таклифи қолган клублар чорловидан нимаси билан афзал кўринди?\n- Ўша пайтдаги энг тўғри қарорни қабул қилдим, деб ўйлайман. Ҳамма таклифларни обдон ўрганиб чиққандан кейингина «Шаржа»га розилик бердим.\n- Сир бўлмаса, яна қайси клублардан таклифлар олгандингиз?\n- Россия, Қатар ва Жанубий Корея жамоаларидан аниқ таклифлар бор эди. Бир неча йилдан бери БАА чемпионатида ўйнаётган Азиз Ҳайдаров билан узоқ гаплашганимдан сўнг бир тўхтамга келдим.\nАзиз ака менга БААада футбол рекламаси кучлироқ экани ва бу ерда ўзимни кўрсата олсам, кучлироқ чемпионатларга йўл олишим осонроқ кечишини айтдилар. Улар билан терма жамоада ҳам ўйнаш насиб қилган. Бой тажрибага эгалар. Қисқаси, ўша пайтда қабул қилган қароримдан асло афсусланмайман.\n- Одатда, футболчи сифатида ўсишни истаганлар Европа, хусусан, Россия клубларидан тушадиган таклифни қабул қилишади. Баъзилар пул кўпроқ тўланадиган араб жамоаларини афзал билишади...\n- Тўғри, бу фикрга мен ҳам қўшиламан. Шахсан ўзимга Россия клубидан тушган таклиф қизиқроқ туюлганди. Яширмайман, Россия чемпионатида ўйнашни хоҳлагандим. Лекин ўша пайтдаги вазиятда «Шаржа»ни танладим. 22 ёшимда легионер мақомига эга бўлдим. БАА чемпионатида узоқ қолиб кетиш истагим йўқ.\nАзиз Ҳайдаров айтганидек, бу мамлакатда футбол рекламаси юқори даражада экан. Насиб қилса, ҳали кучлироқ чемпионатларда ўйнашга улгураман. Асосий мақсадим ҳам шу. «Шаржа» ўзимни синаб кўриш учун яхши вариант эди ва амалда шундай ҳам бўлди.\n- БАА чемпионатидан олган таассуротларингиз қандай?\n- Очиғи, бундай кутиб олишади, деб ўйламагандим. Футболчи учун барча шароитлар муҳайё қилинган. Футболдан бошқа нарса ҳақида ўйламайсиз. Алоҳида уй ва машина беришган. Оилам ҳам ўзим билан бирга. Ҳеч қандай камчилик сезганим йўқ.\n- Аввал БАА клублари ва терма жамоалари билан кўп бор тўқнаш келгансиз. Мана, энди ўзингиз уларнинг чемпионатида ўйнаб, ички муҳит билан яқиндан танишдингиз. Араб футболи нимаси билан сизга маъқул келди?\n- Футболчиларнинг жисмоний ҳолати бизникига қараганда яхшироқ. Техникаси ҳам юқори, бемалол 2-3 футболчини алдаб ўтиши мумкин. Рақиб жарима майдончаси атрофида икки киши бўлиб ҳам ҳужумни голга айлантира олишади.\nАна шу жиҳатлари менга маъқул келди. Ўзимизнинг футболчиларда эса жамоавий ўйин яхши йўлга қўйилган. Озгина тезроқ ҳаракат қилиб, қисқа тўп узатишлар билан аниқроқ ўйналса, шу жиҳатда араблардан устунликка эриша оламиз.\n- Машғулотлар жараёни ва унга ёндашиш борасида қандай тафовутлар кўзга ташланди?\n- Араб клубларида асосан хорижлик мураббийлар ишлашади, айнан улар ҳамда легионер футболчилар ҳамма нарсани ҳал қилишади. «Шаржа» мисолида оладиган бўлсам, бош мураббийимиз маҳаллий мутахассис. Лекин унинг ёрдамчиларидан тортиб, то массажчиларгача бразилиялик.\nАна шу жиҳатдан ҳам машғулотлар бизникидан фарқ қилади. Ҳар кунги машғулот олдидан аввал тренажёр залида машқ бажарилади. Кейин легионерларга қараб ҳам машғулотларда кўп нарса ўрганса бўлади.\n- Клуб раҳбариятининг мавсум якунлари бўйича хулосаси қандай бўлди? «Шаржа»нинг иштироки ижобий баҳоландими?\n- Билишимча, «Шаржа» сўнгги 3-4 йилдан бери БАА чемпионатида 10-ўриндан кўтарила олмаётган экан. Мен борган пайтда ҳам жамоа айнан 10-поғонадан жой олиб турганди. Якунда эса чемпионатни 6-ўринда якунладик. Кучли бешликдан жой олишимиз учун битта ғалаба камлик қилди.\nЕтти очколик фарқ билан чемпионликни қўлга киритган «Ал-Айн»га чемпионатдаги ягона мағлубиятини айнан биз тақдим этдик. Ўйлайманки, келаси мавсум жамоамиз яна ҳам юқорироқ, ҳатто совринли ўринлар учун ҳам кураша олади.\nКлуб раҳбарлари ҳам кучли учликдан жой олиб, ОЧЛ йўлланмасини қўлга киритиш вазифасини кўзлашмоқда. Бунинг учун барча имкониятлар бор. Асосий вазифа - клубнинг аввалги чемпионликка эришган йилларидаги шонини тиклаш.\n- Демак, таркибда ўзгаришлар бўлади, шундайми? Ёки ҳозирги футболчилар билан ҳам бу масалани ҳал қилиш мумкинми?\n- Таркиб кучайтирилиши аниқ. Менимча, бразилиялик легионерлардан камида икки нафарига жавоб берилади. Уларнинг ўрнига кучлироқлари олиб келинади. Таътилдан кейин борганимиздан кейин бу масалаларга ойдинлик киритилади.\n- Таътил қачонгача берилган ва жамоа қайси санада тўпланади?\n- Режага кўра, 20-25 июнь кунлари оралиғида Шаржага етиб боришимиз керак. Аввалига клубнинг ўзида тиббий кўрикдан ўтилади. Кейин чемпионатга муносиб тарзда тайёргарлик кўриш мақсадида Европада ўқув-машғулот йиғинлари ташкил этилади.\nАдашмасам, биринчи йиғинимиз 12-14 кун мобайнида Германияда бўлиб ўтади. Шундан сўнг бу машғулотлар Голландияга кўчади. Мендаги бор маълумотлар ҳозирча шу. Балки мураббийлар томонидан яна ўзгаришлар киритилар.\n- «Шаржа» билан яна бир йиллик шартномангиз бор. Янги мавсумни ҳам БАА чемпионатида бошлайсиз, деб ҳисобласак бўладими?\n- Ҳамма нарса бўлиши мумкин. Олдиндан бир нарса дейиш қийин. Клуб ихтиёрига етиб борганимдан кейин бу масалага ойдинлик киритилади.\n- Таклифлар борми?\n- Йўқ, десам ёлғон бўлар (кулади). Лекин катта эҳтимол билан «Шаржа»да қолсам керак. Шу ўринда бир нарсани айтишим лозимки, БАА чемпионатида легионерлар учун янги қоида киритилди. 3+1 кўринишидаги осиёлик лимити олиб ташланди.\nБу осиёлик футболчи бўлмаслиги керак, дегани эмас. Шунчаки, агар клублар хоҳласа, 4 нафар хорижлик футболчи билан шартнома имзолайверади.\n- Жамоадаги таркиб билан боғлиқ муаммолар сизга кўпроқ аён. Шу маънода, қайси позицияларни кучайтириш керак, деб ўйлайсиз?\n- Ҳужумкорликни ошириш мақсадга мувофиқ. Жамоавий ўйинни янада кучайтириш лозим. Яхши ҳимоячига ҳам муҳтожмиз. Агар бу муаммолар ҳал этилса, «Шаржа» бемалол чемпионлик учун курашса бўлади.\n- Клубда ким билан яқинроқ дўстлашиб олдингиз?\n- Араб футболчилари ўзимиз каби меҳмондўст бўлишади, деб сира ўйламагандим. Жамоамизда жуда яхши муҳит юзага келган. Нафақат футболчилар, балки мураббийлар билан ҳам дўстона мулоқотдамиз.\nБир-биримизни меҳмонга таклиф қилиб турамиз. Бутун жамоа ресторанда жам бўлиб ўтирамиз. Бу жамоани яна ҳам жипслаштиради.\n- Ўзбекона лутф ила ўз қўлингиз билан ош тайёрлаб бердингизми?\n- Ҳа, бразилиялик жамоадошларимни уйга таклиф қилиб, уларга тўй ошини тайёрлаб бердим. Ош пиширилиш жараёнини кўрибоқ улар ҳайратда қолишди.\n- БАА чемпионатида сиздан ташқари Игорь Сергеев ва Азиз Ҳайдаров ҳам ўйнашди. Улар билан майдондан ташқарида ҳам кўришиб турдингларми?\n- Тўғрисини айтсам, Сергеев билан кўришиш насиб қилмади. Лекин Азиз ака билан мунтазам алоқада бўлиб турдик. Билмаган нарсаларимни сўрайман.\n- Сизда Осиё чемпиони бўлиб қайтган терма жамоа таркибида ўйнаш имконияти бор эди. Лекин бу иш амалга ошмай қолди. Ўша пайтда бунга нима тўсқинлик қилганди?\n- Ҳақиқатан ҳам, Осиё чемпионатига боришни жуда хоҳлагандим. Чунки бир неча йил давомида Равшан Ҳайдаров ва чемпион бўлган болалар билан бирга ишлагандик. Биз айнан шу ёшда Осиёнинг кучли жамоасимиз. Лекин бундан аввалги турли ёш тоифасидаги қитъа чемпионатларида ўз мақсадимизга эриша олмай келаётгандик.\nБу биз учун сўнгги имконият ҳам эди. Таркибда жуда кўп иқтидорли футболчилар йиғилганди. Шу боис ҳам Хитойдан ижобий натижа билан қайтишимизни кутгандим. Лекин жамоамни ўзгартирганимдан сўнг барчаси клубнинг қарорига боғлиқ бўлиб қолди. Федерациямиз мени Осиё чемпионатига қўйиб юборишларини сўраб, расмий мактуб ҳам жўнатди.\nЎзим эса клуб раҳбарлари ва мураббийлари билан 2-3 марта гаплашиб кўрдим. Лекин мен жамоага қўшилган пайтимда «Шаржа» чемпионатнинг сўнгги поғоналарида бораётган, клуб олдига эса жиддий вазифалар қўйилганди.\nШу сабабли ҳам менга рухсат беришмади. Бошқа араб мамлакатларида бўлгани каби, Амирликларда ҳам легионерлар майдонда катта ҳажмдаги ишни бажаришади. Бежизга хорижлик мураббий ва футболчиларга катта пул сарфланмайди. Начора, бу тақдир.\n- Олдинда Жакартада ўтказиладиган Осиё ўйинлари ҳам бор. Айнан қитъа чемпиони бўлган таркибнинг аксарият футболчилари ушбу мусобақада иштирок этишади. Табиийки, сизда ҳам бундай имконият бўлади. Шундай эмасми?\n- Ҳозир шу нарсани гаплашяпмиз. ЎФА «Шаржа» клубига хат жўнатар экан. Ўша пайт БААда ҳам чемпионат бошланади. ФИФА кунларига тўғри келмаганлиги учун Осиё ўйинларига боришим муаммо туғдириши мумкин.\n- Биринчи борган пайтимда таржимон ёрдамида мулоқотга киришдим. Шу жиҳатдан озгина қийинчилик бўлди. Уч ой ўтганидан кейин ўзим мустақил гаплаша бошладим. Шу уч ой давомида таржимоним менга инглиз тилини ўргатди.\nБу жараён ҳамон давом этяпти. Инглиз тилини мукаммал ўрганишни мақсадган қилганман. Чунки БАА клуби мен учун сўнгги манзил эмас. Европанинг кучли чемпионатларида ўйнашни мақсад қилганман.\n- Россиядаги мундиал бошланишига ҳам саноқли кунлар қолди. Қайси термага мухлислик қиласиз ва чемпионлик йўлида кимнинг имкониятларини юқорироқ баҳолайсиз?\n- Франция ва Аргентинага мухлислик қиламан. Лекин Германиянинг чемпионлик учун имкониятларини юқорироқ баҳолайман. Тартиб-интизомни биринчи ўринга қўйган олмонларнинг ҳар қандай таркиби ҳам кучли бўлади.\n- Аргентинага Месси сабаб мухлислик қиласизми?\n- Фақат Месси учун эмас, шунчаки, ёшликдан Аргентинанинг ўйинлари ёқади. Клублардан «Манчестер Юнайтед»га мухлислик қиламан. Шунингдек, «Барселона» ва «Реал» иштирокидаги ўйинларига ҳам бефарқ эмасман.


Молдовада бу йилги олхўри ҳосили ўтган йилга нисбатан 20-30 фоиз паст бўлади, маҳсулот сифати эса юқори • EastFruit\nБош саҳифа › Долзарб › Молдовада бу йилги олхўри ҳосили ўтган йилга нисбатан 20-30 фоиз паст бўлади, маҳсулот сифати эса юқори\nМуаллиф: EastFruit 28 Июл 21 28 Июл 21 064\nМолдованинг деярли барча минтақаларидаги боғдорчилик корхоналари вакиллари бу йил кўплаб олхўри боғларида биологик даврийлик таъсирини кузатаётганликларини қайд этишмоқда. 2020 йилда нисбатан юқори ҳосил берган боғларда бу йил ҳосил анча паст бўлади (ва аксинча). Бундан ташқари, кўплаб олхўри плантациялари ўтган икки йилги қурғоқчиликдан кейинги оғир стресс таъсиридадир.\nЭслатиб ўтиш жоизки, экспертларнинг ҳисоб-китобларига кўра, мамлакатдаги 22,7 минг гектарлик олхўри боғларидан атиги 65 минг тонна маҳсулот олинган. 2019 йили Молдовада 109 минг тонна, 2018 йилда эса 133 минг тонна олхўри йиғиб олинган.\nМолдова Қишлоқ хўжалиги маҳсулотларини ишлаб чиқарувчилар федерацияси – FARM мутахассиси Aндрей Збанкэнинг кузатувларига кўра, биринчи ярим йилликда ёғингарчилик туфайли олхўри боғларида ҳосил пасайиши маълум даражада меваларнинг юқори сифати билан қопланади. Ёзнинг биринчи ярмидаги ёғингарчилик туфайли олхўрилар ҳажми каттагина. Плантациялардаги фитосанитар фон ҳам ҳозирча жиддий хавф туғдираётгани йўқ.\nУшбу ҳафта охирига қадар мамлакатнинг жанубий ва марказий зоналаридаги қишлоқ хўжалиги корхоналарида олхўри («Эртаги Чачакская» ва бошқалар)нинг эртаги навлари йиғила бошланади. Молдованинг биринчи олхўриси, асосан, ички бозорга чиқади. Фермерларнинг фикрига кўра, мавсум бошидаги улгуржи нарх улар учун контейнер ва ҚҚС билан 12-20 лей/кг ($0,66-1,11) оралиғида қулай бўлади. Бу ўтган йилги бошланғич нарх даражасидан тахминан бир ярим баравар юқори. Талаб нархларига бўлган катта умид бу йил Европа Иттифоқининг бир қатор мамлакатларидаги олхўри ҳосилининг ёмон прогнозлари билан боғлиқ.\n21 Сен 21 21 Сен 21 0357\n24 Май 21 2 663


Fergana.uz - ФАРҒОНАДАН НАВОИЙ ВИЛОЯТИГА ПРЕЗИДЕНТ СОВҒАСИ СИФАТИДА УЗУМ КЎЧАТЛАРИ ЮБОРИЛДИ amCharts examples\nҲозир сайтда 68 нафар фойдаланувчи Ишонч телефони статистикаси\nФАРҒОНАДАН НАВОИЙ ВИЛОЯТИГА ПРЕЗИДЕНТ СОВҒАСИ СИФАТИДА УЗУМ КЎЧАТЛАРИ ЮБОРИЛДИ\n2021-12-07 23:16:44 64\nБугун Олтиариқ узумчилик тажрибасини янада оммалаштириш мақсадида Навоий вилоятининг Кармана туманига Президент совғаси сифатида 6 хил навдаги экспортбоп узум кўчатлари жўнатилди.\nТадбирда вилоят ҳокими Хайрулло Бозоров, туман секторлар раҳбарлари, нуронийлар, қишлоқ хўжалиги мутахассислари, деҳқон ва фермерлар иштирок этди.\nОлтиариқлик узумчилик кооперацияси раҳбари Исажон Бойматов давлатимиз раҳбари томонидан сўнгги йилларда узумчилик йўналишига катта эътибор қаратилаётганлигини, имтиёзлар берилаётганлигини айтди.\n- 10 гектар майдонга қудуқ қазиш учун 120 млн сўм субсидия ажратиляпти. Бу деҳқон ва фермерларга жуда катта имконият. Ишчи ўрни яратиб, экспорт салоҳиятимиз ортмоқда. Бугун Кармана туманига ҳам 200 гектардан зиёд майдонга экиш учун Ризамат ота, Мерседес, Кетмонсопи, Ҳусайни каби 6 хил навдаги узум кўчатларини юборяпмиз. Ўзимиз ҳам бориб, Олтиариқдаги каби боғларни яратишга ҳиссамизни қўшамиз,-деди Исажон Бойматов.\nШу куни кексалар иштирокида дуолар қилиниб, узум кўчатлари ортилган автомашиналар карвони Навоий вилоятига йўл олди.\nОлтиариқ тумани ўзининг узумлари ва узумчилик мактаби билан юртимизда ҳам, хорижда ҳам машҳур. Вилоятдаги 7 минг 834 гектар узум боғларидан 2 минг 250 гектаридан зиёди айнан Олтиариқ туманида жойлашган. Мамлакатимизда узумчиликни ривожлантиришда ушбу туман намуна сифатида олинган.


on 01 Июнь 2020 .\nБугун – халқаро болаларни ҳимоя қилиш куни. Ҳар йили биз бу санани кенг миқёсда, бутун халқимиз иштирокида нишонлардик. Боз устига “АБВГДейка-2” нодавлат мактабгача таълим ташкилотининг ташкил этилганига 2 йил тўлди. 1 июнда фаолият кўрсатишга бошлаган. Афсуски, дунё бўйлаб авж олган коронавирус пандемияси шароитида ҳозир ҳар йилгидай катта байрам қилишнинг иложи йўқ. Аммо ҳар бир киши фарзандларини, жами кичкинтойларни энг яхши тилаклар билдириб қутлайди. Чунки ҳаммамиз уларнинг келажаги порлоқ, осмонимиз мусаффо бўлишини истаймиз.\nИнсоният пайдо бўлибдики, ҳамиша яхши умидлар оғушида яшайди. Ўйлаймизки, бу машаққатли кунлар тезда ўтиб кетади. Ҳаёт албатта, ўз изига тушади, ўғил-қизларимиз боғча ва мактаблар бағрига қайтадилар. Қувноқ ва шодон давралар бардавом бўлади. Шунда ҳамма қийинчиликлар унут бўлиб кетади, байрамлар яна кенг нишонланадиган бўлади.\nМана шу унутилмас лаҳзаларда “АБВГДейка-2” раҳбарларини, барча тарбиячи ва ходимларни, ота-оналарни, тарбияланувчи ўғил-қизларимизни Халқаро болаларни ҳимоя қилиш куни билан қизғин табриклаймиз. Машаққатли кунлар тезроқ ортда қолсин, омад, бахт-саодат, муваффақиятлар доим ҳамроҳингиз бўлсин. Ҳеч қачон камлик кўрманг!\n“АБВГДейка-2" нодавлат мактабгача таълим ташкилоти тарбияланувчиларининг\nбир гуруҳ ота-оналари номидан Камолиддин Патхиддинов,\nУмидахон Нурматова, Линара Атабаева.


Энг парҳезбоп маҳсулот | www.ziyouz.uz\nБош саҳифа АжойиботларЭнг парҳезбоп маҳсулот\nЕвропа парҳезшунослар ассоциацияси томонидан шу йил баҳорда эълон қилинган маълумотда қуён гўшти энг парҳезбоп маҳсулот сифатида тилга олинган. Маълум бўлишича, одам организми қуён гўштини жуда яхши ҳазм қиларкан. Унда аллергия қўзғовчи унсурлар, масалан, парранда гўштига нисбатан ҳам жуда кам бўларкан. Шу сабабли болалар шифокорлари болалар таомларига гўшт маҳсулотлари қўшишни айнан қуён гўштидан бошлашни маслаҳат беришмоқда.\nҚўй гўштини баъзилар жуда ёғли ва оғир ҳазм бўлади, деб ҳисоблайди. Аслида ундай эмас экан. Парҳезшунос-гастроэнтеролог С. Бережнаянинг айтишича, АҚШда фақат қўй гўштигина одамга куч-қувват, энергия берувчи парҳез таомлар рўйхатига киритилган. Қўй гўштидан тайёрланган таомлар организмда тез калорияга айланиб, спорт билан шуғулланганда жуда қўл келади. Шунга қарамай, қўй гўштини ҳафтасига бир мартадан ортиқ ейиш тавсия қилинмайди.\nҚўй гўштида лецитин моддаси кўп бўлиб, у тез фикрлашга, айни чоғда, инсулин ишлаб чиқилишини меъёрга солишга ёрдам беради. Шуни ҳам ёдда тутиш керакки, гўштлар орасида фақат қўй гўштидагина тиш эмалини мустаҳкамловчи фтор моддаси мавжуд. Қўйнинг 100 грамм сон гўшти кабобида 320 калория, қовурға ва бел қисмидан тайёрланган кабобда эса 280 калория мавжуд.\nБузоқ ва ёш мол гўштида организмга яхши сингадиган оқсиллар, темир ва дармондорилар мавжуд. Бироқ қари мол гўштида тўйинган зарарли ёғлар, организмда оксидланиш жараёнини қўзғовчи моддалар кўп. Сўнгги пайтда қаришга қарши муолажа билан шуғулланувчи олимлар қизил гўшт организмда қариш жараёнларини тезлатади, деган хулосага келдилар.\nАнтибиотиклар билан тўйинтирилмаган яхши парранда гўшти юрак фаолияти учун жуда фойдали. Товуқ шўрва асаб тизими ва иммунитетни мустаҳкамлайди, турли инфекциялардан ҳимоялайди. Кўрка гўштидаги фосфор миқдори балиқ гўштидаги фосфорга тенг. Бу модда суяк ва бўғимлар мустаҳкамлиги учун жуда зарур. Кўрка гўштидан тайёрланган кабоб ҳам фойдали. Барча (қўй, мол, чўчқа) ёғларда радионукледлар тўпланмайди. Айни чоғда ёғ иштирокисиз қўрда пиширилгани учун кабобда зарарли канцероген моддалар жуда кам бўлади. Шуни унутмаслик керакки, қуён гўштидан бошқа барча гўштларда бўғимларни шикастловчи пурин моддаси мавжуд. Кўмир қўрида пишган кабобда зарур дармондори ва микроэлементлар сақланиб қолади. Бироқ оловда кўп тобланган ва айрим куйган кабоб бўлакларида зарарли моддалар йиғилган бўлади.\nБарча турдаги кабоблар крахмалга бой таомлар билан чиқиша олмайди. Картошка, ошқовоқли, макажўхорили ва патиссонли таомлар гўштнинг меъёрида ҳазм бўлиш жараёнини оғирлаштиради. Яшил сабзавотлар ва янги кўкатлар кўмир қўрида тайёрланган кабобнинг зарарли хусусиятларини камайтириб, таомнинг организмга яхши сингишига ёрдам беради.\n← Аввалги Аввалги Хуршид Даврон (1952)\nКейинги → Кейинги: Қутлибека Раҳимбоева (1952)


Испанияда ҳужумчи қидирилмоқда - BBC O'zbek\nИспанияда ҳужумчи қидирилмоқда\nImage caption 18 ёшли Муса Оукабир учун йирик қидирув эълон қилинди.\nИспания полицияси Камбрилс шаҳарчасида террорчиликда гумон қилинган беш кишини отиб ўлдирганини айтмоқда. Бир неча соат аввал ундан 110 километр наридаги Барселона шаҳрида ҳужумчилар фургонни одамлар устига ҳайдаб 13 кишини ўлдиришди ва кўпларни яралашди.\nБарселонадаги ҳужум учун ўзини Исломий Давлат дея атайдиган жангари гуруҳ масъулиятни ўз бўйнига олди.\nПолиция Барселона ва Кембрилсдаги ҳодисалар боғлиқлигини айтмоқда.\nПайшанба кечқурун Барселонанинг сайёҳларга гавжум Лас Рамблас кўчасида фургонни ҳайдаган киши ҳали ҳам қидирилмоқда.\nИспан матбуоти 18 ёшли Муса Оукабирни гумондор дея эълон қилди.\nImage caption Камбрилсдаги ҳужумда машина ағдарилиб кетди.\nАйтилишича, унинг акаси Дрисс Оукабирнинг ҳужжатларидан фургонни ижарага олиш учун ишлатилган.\nИспания Бош вазири Мариано Раҳой уч кунлик мотам эълон қилди.\nКамбрилсда жума куни эрталаб одамлар устига машина ҳайдалиши оқибатида етти киши, жумладан бир полициячи жароҳатланган. Улардан бири касалхонада вафот этди.\nМатбуотга кўра, ҳужумчилар машинаси ағдарилиб кетган, ҳужумчилар чиқиб қочишга уринганида полиция уларни отиб ўлдирган. Ҳужумчилардан бирининг қўлида пичоқ бўлгани, улар белларига ҳудкуш ҳужумчилар камарини тақиб олишгани айтилади.\nКаталония ҳудуди раҳбарига кўра, бу камарлар сохта бўлиб чиқди.\nПолиция: Барселонадаги ҳужум теракт


Лола Каримова-Тилляева Парижда The Best Award мукофотини олди\nПарижда ҳар йилда бир бор саховатпеша кишиларга бериладиган The Best Award мукофотининг бу йилги совриндорлари орасида Лола Каримова-Тилляева ҳам бўлгани маълум бўлди.\n27 январь куни бўлиб ўтган тадбирда мукофот олгани ҳақида Каримова-Тилляеванинг ўзи 3 февраль куни Facebook саҳифасида хабар тарқатди.\nЎзбекистоннинг ЮНЕСКОдаги доимий вакили ҳамда марҳум биринчи президент Ислом Каримовнинг иккинчи қизи бўлган Каримова-Тилляева, ижтимоий тармоқдаги саҳифасида ёзишича, ўз давлати ва Европада кўп йиллар давомида олиб борган хайрия ишлари учун мукофотга лойиқ топилган.\nЛола Каримова-Тилляева Ўзбекистондаги икки йирик хайрия фонди - "Сен ёлғиз эмассан" ва Тошкентдаги республика болалар ижтимоий адаптацияси маркази раҳбаридир.\nThe Best Award муокофоти эса 1977 йилдан буён дунёда танилган филантропларга бериб келинади. Ҳар йили Парижда ўтадиган тақдимот маросимида эса таниқли сиёсатчилар, пулдорлар, кино, телевидение, спорт юлдузлари иштирок этади.


Қашқадарё вилояти ҳокими Workout майдончаси билан танишди / Olamsport.com\n12 мар 11:02\nТеглар : ҚашқадарёWorkout\n«Соғлом турмуш тарзини кенг татбиқ этиш ва оммавий спортни янада ривожлантириш чора-тадбирлари тўғрисида»ги Президент Фармонида мамлакатимиздаги ҳар бир маҳаллада жисмоний тарбия ва оммавий спорт билан шуғулланиш учун шарт-шароитлар яратиш белгилаб қўйилган бўлиб, ҳозирда республикамизнинг барча ҳудудларида аҳоли яшайдиган манзилларда спорт майдончалари барпо этилмоқда.\nҚашқадарё вилояти ҳокими Зойир Мирзаев Қарши шаҳрининг «Пахтазор» митти туманидаги «Ойдин» маҳалласи кўп қаватли уйлари ёнида барпо қилинган ана шундай спорт майдончасини бориб кўрди. Ташриф давомида вилоят раҳбари ушбу мавзедаги фуқаролар билан суҳбатлашди.\n- Эрта тонгдан тоза ҳавода машқ қилиш ёшларнинг ҳам, ёши улуғларнинг ҳам саломатлиги учун ниҳоятда фойдали. Юртбошимизнинг «касалликни даволагандан кўра, унинг олдини олиш афзал», дея таъкидлаганлари бежиз эмас. Шундай экан, спорт билан шуғулланиб касал бўлишнинг олдини олганимиз маъқул, - деди фуқаролар билан мулоқотда вилоят ҳокими Зойир Мирзаев.\nШунингдек, вилоят раҳбари спорт майдончаси атрофида тунги чироқлар ўрнатиш ва туман, шаҳарларда барпо этилаётган Workout майдончаларини маҳаллий аҳоли билан бамаслаҳат барпо қилиш бўйича тегишли кўрсатмалар берди.\nБешкентда ёш дзюдочилар беллашди + ФОТО 0\nҚашқадарёда бел олиш ва уч кураш бўйича Ўзбекистон чемпионати бўлиб ўтди 0


БМТ бош котиби Ямандаги мактабга уюштирилган ҳужум юзасидан тергов ишларини йўлга қўйишга чақирди\n10:35 / 15.08.2016\nБМТ бош котиби Ямандаги мактабга берилган авиазарба юзасидан тергов ишларини олиб боришга чақирди. Мактаб биносига уюштирилган ҳаво ҳужуми натижасида камида 10 нафар бола ҳалок бўлган. Бу ҳақида жаҳон ташкилотининг матбуот хизматида маълум қилишди.\n"Бош котиб 13 август куни Яман шимолидаги Саада провинциясида жойлашган мактабга уюштирилган ҳужумни қоралади", - дейилади ташкилот хабарида. Пан Ги Мун мазкур фожиа юзасидан тергов ишларини йўлга қўйишга чақирди. БМТда таъкидланишича, тинч аҳоли, шу жумладан болалар мамлакатдаги ҳарбий операциялардан жабр кўришмоқда.\n"Чегарасиз шифокорлар" ташкилотининг хабар беришича, шанба куни Саада провинцияси Хайдон туманидаги мактабга уюштирилган ҳаво ҳужуми натижасида 10 нафар бола ҳалок бўлган, 28 нафари жароҳат олган. Ҳалок бўлган болалар 8-15 ёш атрофида бўлишган.\nСаудия Арабистони раҳбарлигидаги коалиция 2015 йилнинг мартидан хусит жангариларини бомбардимон қилмоқда. Коалиция вакили ва Саудия мудофаа вазирининг маслаҳатчиси генерал Аҳмад Асирийнинг маълум қилишича, ВВС араб коалициясининг мақсади мактаб эмас, ёш хусит-жангариларни тайёрлаш лагери бўлган.\nБМТ бош котиби Ямандаги вазиятни ҳарбий йўл билан ҳал қилиб бўлмаслигини яна бир бор таъкидлади.\nМожарони бартараф этиш бўйича музокаралар апрелдан август ойигача (орада танаффуслар билан) Кувайтда ўтказилди, лекин бу ҳеч қандай ижобий натижа бермади.\nЯманда 2014 йилдан буён Бир томондан - "Ансар Аллоҳ" шия ҳаракатининг хусит жангарилари ва собиқ президент Али Абдуллоҳ Солиҳнинг содиқ армияси, иккинчи томондан - жорий президент Абд Раббу Мансур Ҳадий тарафдорларидан иборат ҳукумат қўшинлари ўртасида можаролар давом этиб келмоқда, ҳукумат қўшинларини Саудия Арабистони бошчилигидаги коалиция қўллаб-қувватламоқда.


Ўзбек киноижодкорларининг «Иссиқ нон» фильми «Киношок» фестивалида гран-прини қўлга киритди!\nФестивальнинг бош мукофоти – гран-приси «Олтин новда» деб аталади. Жорий йилда уни ўзбекистонлик режиссор Умид Ҳамдамов ижодига мансуб «Иссиқ нон» фильми қўлга киритди.\nКиритилди: 08:20 10.09.2019. Ўқилди: 1155 марта. Фикрлар сони: 0 та.


Тоҳир Шамситдинов: Молиявий масалалар вақтида амалга ошириляпти\n5 июнь,2017, 15:45 379\n«Навбаҳор» жамоасининг жорий йилги мавсумда кўрсатаётган ўйинлари мухлис-у мутахассисларда бирдай ижобий таассурот қолдиряпти. Жамоанинг ўтган йилги қониқарсиз иштирокидан сўнг бу йилдан бошлаб яна юқори даражадиги клубга айлантириш ишлари ажойиб тарзда уддаланяпти. Бироқ жамоани ўтган йилги баҳсларда олий лигада жон сақлаб қолиш учун имкон қадар ўз ёрдамини аямай келган Тоҳир Шамситдиновнинг бу йилги ишлари унчалик ҳам юришмаяпти. Боиси ўйинчи «Навбаҳор» иштирокидаги учрашувларда майдонга жуда кам тушириляпти. Шамситдинов сўнги бор 7-турда «Шўртан»га қарши баҳсда майдонга тушганди. Ниҳоят ўтган ҳафтада футболчи Ўзбекистон кубоги доирасида «Нефтчи»га қарши кечган учрашувда майдонга туширилди. Тажрибали ҳимоячи билан айнан шу ва бошқа масалалар юзасидан суҳбатлашдик. (Суҳбат "Нефтчи"га қарши Ўзбекистон куббоги 1/8 финал босқичи жавоб беллашуви доирасидаги ўйиндан аввал уюштирилган)\n- Суҳбатимизни «Нефтчи»га қарши кечган учрашув ҳақидаги фикрларингиз билан бошласак.\n“Сўғдиёна” ва “Бухоро” ўртасидаги ўйин вақти маълум 80 22.11.2017\nАна холос! "Насаф" 100 млн сўм жарима тўлайди 2757 21.11.2017\nАна холос! "Насаф" 100 млн сўм жарима тўлайди 2757


06 май 2021, Тошкент вақти: 18:10\n“Лекин босим қилманглар, босим қиладиган бўлсанглар, бу яхшилик билан тамом бўлмайди” дедингиз. Бу нима дегани? Бу очиқчасига халққа нисбатан пўписаку. “Андижон воқеаларини қайтаришимиз мумкин” деганингизми бу?"\nЎзини фан фидойиси деб таништирган олимлардан бири Ўзбекистон Бош вазири Абдулла Ариповнинг Фарғона вилоят, Сўх туманида аҳоли билан бўлган учрашувида айтган бу ва бошқа гапларига ўз муносабатини билдириб, Озодликка мактуб йўллади.\nХавфсизлигини ўйлаб, исми сир қолишини сўраган муаллиф хатини таҳрирсиз, қисқартиришсиз эътиборингизга ҳавола қиляпмиз. Имло ва стилистика муаллифники.\n"Ассалому алайкум жаноб Бош вазир!\nСизнинг Сўх туманидаги халқ билан учрашувда халққа нисбатан айтган гапларингизга олий маълумотли инсон, халқнинг Ватанпарвар вакили сифатида ўз мулоҳазаларимни билдирсам.\nБиринчидан, сиз Сўхга нима мақсадда боргандингиз? Сўхлик халқни дардини эшитиш, халқ билан ҳамнафас бўлиш, уларнинг муаммосини ҳал қилиш учунми ёки президентнинг сайлов олди мақтов ташвиқоти учунми?\nГапларингиздан «президент айтмаса келмасдим, мен халққа эмас, президентга хизмат қиламан» деган маъно англадик. Ўзгача бўлса рахбар одамни кўпчиликка, халққа, нисбатан ҳурматсизларча “эшит-эй” дея мурожаат қилиши “мухтарам президентимиз юборди” дея сиз маддоҳлик қилаётган президентни сайлаган шу халққа нисбатан хурматсизлик эмасми? Президентга хам “эшит-ей” дея олармидингиз?\nБилмасангиз билиб қўйинг; президент хам халқ хизматчиси ва шу халқни ўзи сайлайди. “Агар эшитсанглар гаплашаман, эшитмасанглар ман кетаман” Бу нима деганингиз? Халқ сизни лағмон лекциянгизни эшитиши эмас, билакс сиз халқни эшитиш учун келмаганмидингиз? Ўзингиз “мухтарам президентимиз халқни дардини эшитиб билиб кел дея юборди” дедингиз. Шу сабабли сизни жамоатчилик билан муомала қилиш, нотиқлик, рахбарлик маданияти ва билим даражасига эга эмас деган хулосага бордик. Бўлганида халқни ўзи жон қулоғи билан эшитарди. Халқимиз яхши билишади аудитория мехри ва хурматини қозонган устоз, рахбар ёки хар қандай лекторни жон қулоғи билан тинглашларини. Аксинча бўлса муносабатингизни кутамиз.\nИккинчидан, Узбекистон ҳуқуқий демократик давлат. Сиз ўзи “демократия”ни маъносини биласизми? Билмасангиз демократия грекча “deymoс-халқ, kratoс-бошқарув” яъни “Халқ хоҳишига кўра давлат бошқаруви” дегани бўлади. Халқ нимани хоҳлаётганини, ўзларига кимни рахбар бўлишини исташларини бир овоздан ошкора айтиб турганда, сайлов ўтказишни ёки “довлатчиликни ўзини қонун, қоидаси бор. Буни ўйлаб кўрамиз” дея халқ онгини манипуляция қилиб, гапни олиб қочишдан мақсад нима?\nУ одамни сиз танимасангизу, халқ таниса демак у сизга ўхшаган рахбарларга пахта қўймасдан халққа хизмат қилган эканки халқ шунчалик талаб қиляпди.\nАжабо ғалати ишлар... Шу халқ ўзи сайлаб, мансабга қўйган президент кимнидир олишни ёки қўйишни хоҳласа сиз айтган “довлатчиликни қонун қоидаси” унутилади, шу ер, шу Ватан эгалари бўлган халқни ўзи хоҳласа халқни хоҳиш иродасини ифода этиши (ЎРК 2-модда) лозим бўлган қоидалар аксинча уларнинг хоҳишларига тўсиқ қилиб қўйилса.\nПрезидентга кимдир ёқиб унга раҳбарликни бергиси келиб қолса, кимнидир “Халқ артисти” қилмоқчи булса, ёки кимгадир профессорлик, докторлик унвонини бермоқчи бўлса ўша сиз айтган “довлатчиликни қонун қоидалари борлиги” унитилганини кўрмаганмисиз?\nУчинчидан, “лекин босим қилманглар, босим қиладиган бўлсанглар, бу яхшилик билан тамом бўлмайди” дедингиз. Бу нима дегани? Бу очиқчасига халққа нисбатан пўписаку. “Андижон воқеаларини қайтаришимиз мумкин” деганингизми бу? Сиз халққа пўписа қилишингиз мумкину, сизни жўнатган рахбарингизни сайлаган шу халқ ўзларига ўзи хоҳлаган ҳокимни тайинланишини талаб қилишлари мумкин эмас эканда а? Бу билан фикримизча сиз ўзингизни хам халққа қарши қарашларингизни намоён қилиб қўйдингиз.\nТўртинчидан, Сўх халқини қай аҳволдалигини, инсон учун энг мухим бўлган ор-номусига тажовузлар бўлаётгинини, ерларини сиз айтгандек “довлатчиликни қонун қоидасига кўра” қўйилаётган рахбар ҳоким тўралар пора эвазига ўзи хоҳлаганига сотиб, хоҳлаганидан тортиб олиб ўйин қилаётганини эшитиб, билиб, кўриб туриб хам “унақа бумиди бундан кейин” дея вазиятдан чиқишингизни қаранг. Ким кафолат беради унақа бўлмаслигига?\nХалққа сизга ўхшаган раҳбарларни ўзиям ишонмайдиган оғзаки ваъдаси эмас, устивор қонуний асосга таянган давлат кафолати ва қонун устиворлиги керак. Чунки эшитиб турибсизку “униси келади бунисига сотади, буниси келади унисига сотади”. Нима ер ҳар янги келган раҳбарга отасидан тушиб қоладиган меросми?\nБешинчидан, “Шухрат Ғаниевни йуқотинг, Ғаниев кетсин!” дея ошкора айтаётган халқни курдингиз, буям етмаса ижтимоий тармоқларга киринг, FB, You tube, OK, Instagramm….да бутун Ўзбекистон ахолиси Ғаниевни танқид қилиб хам, масҳара қилиб хам ўз муносабати ва фикрини кўрсатиб турибди. Наҳотки ҳамма кўриб турсада оқни оқлигини ёки қорани қоралигини халқдан исботлаш талаб этилса?! Таажжуб. Бу ҳолат фильмдаги “Кун-тун бўлмас, тун-кун бўлмас, Биз-ҳаммамиз бир-биримизни туш кўряпмиз” сюжетига ўхшайди. Кино ҳаётга кўчдими нима бало?\nОлтинчидан, нега бошқа ривожланган давлатларда коррупция ва давлат пулларини ўмаришга карши хукумат қатъий жазо чораларини кўришади, халқ ишончини оқламаган, жазо олган собиқ рахбарларни қайтиб хеч қанақа рахбарлик ва масъул лавозимларга якинлаштирилмайди, лекин Ўзбекистондек конститутцион демократик давлатда халк ишончини окламай ишдан кетганлар, хаттоки мукаддам коррупция ва давлат мулкини ўмаришда айбланганлар, порахўрлик билан жазога тортилганлар хам бироз вақт ўтиб бошка масъул, рахбарлик давозимларга тайинланади?\nБундан биз оддий халкда хукуматни уша кайта тайинланаётганлардан тили қисиқ жойи бор, ёки хукумат рахбарларини хаммаси шунака ва шу сабабли бир-бирини айбини "тугри тушуниб" халк кузи учун худдики "кечиришади" ва кайта имкон беришади. Сабаби узларининг хам бошига эртага шу иш келиб колса кечирилиши учунмикин? Биз билмадик ва тушунмадик. Сиз билсангиз бизга хам билдирингки, биз авом халкда хукуматдагиларга нисбатан ишончсизлик ва турли хил шубха, гумонлар қолмасин!\nБизга халқ зеҳнини манипуляция қиладиган фикрлар, ёҳуд фикр эгасини “турли иғвогар гурухларга аъзоликда, ёт ғоялар таъсиридаги одам ёзган, фикрни ўзига эмас эгасига эътибор қилинг” деган мазмундаги жавоб керак эмас. Чунки олдиндан айтаман мен хеч қандай гуруҳда бўлмаган, хеч қанақа ёт ғоялар таъсирига тушиши мумкин ҳам эмас зиёли оиланинг фарзанди, олий маълумотли, олий тоифали, фан фидойисиман. Аниқ, демократик тамойилларга таянган, хуқуқий асосларга эга жавоб кутиб қоламан".


Қозоғистондаги воқеалар Путиннинг Украина борасидаги режаларига таъсир қиладими?\n24 январ 2022, Тошкент вақти: 00:05\nянвар 12, 2022\nРоссия президенти Владимир Путин 10 январь куни Москва яқинидаги Ново-Огарёво давлат қароргоҳида видеоалоқа орқали Коллектив хавфсизлик шартномаси ташкилоти (ОДКБ) Кенгашининг навбатдан ташқари йиғилишида\nРоссия Қозоғистондаги ҳарбий аралашув орқали қўшни давлатда автократ раҳбарни кетказишга уринаётган халқ қўзғолонини бостиришга ёрдам берди.\nҚозоғистонни қамраб олган оммавий норозилик намойишлари ва ундан кейинги тартибсизликлардан бир ҳафта ўтиб, ўйин Кремлнинг қоидалари бўйича кетаётганини кўриш мумкин.\nҚозоғистон президенти Қасим-Жомарт Тоқаевга кўра¸ “хориж давлатлари томонидан қўллаб-қувватланган “террорчилар тажовузи” ва давлат тўнтаришига уриниш натижасида юзага келган тартибсизликлар”дан сўнг мамлакатда яна осойишталик ўрнатилган.\nУнинг айтишича, Қозоғистон президенти илтимосига биноан келган Россия бошчилигидаги Коллектив Хавфсизлик Шартномаси Ташкилоти (ОДКБ) қўшинлари Қозоғистон ҳукуматини муваффақиятли қўллаб-қувватлади.\nАҚШ ва унинг Европадаги иттифоқчилари ва Россия ўртасида ҳозирги долзарб масалалар юзасидан бир қатор олий даражадаги музокаралар бошланар экан, таҳлилчилар Кремлнинг Қозоғистондаги тартибсизликларга муносабати Россия билан чегарадош Украина билан зиддиятга қандай таъсир қилиши мумкинлиги борасида турли фикрда.\n"Бу Москвани муросага хайрихоҳ қилиши мумкин, негаки Кремль Қозоғистондаги иштироки учун бошқа муаммоларидан бироз бўшашига тўғри келади. Ёки ўз манфаатларига бошқа жабҳада таҳдид солинаётганини ҳис қилса, бу Россияни янада қатъийроқ бўлишга ундаши ҳам мумкин", деди Озодлик билан суҳбатда собиқ француз дипломати, Европа халқаро алоқалар кенгаши директори Мари Дюмулин.\nУкраина ва Қозоғистон бир-биридан олис бўлса‑да, иккала давлатни умумий совет ўтмиши ва Москва билан мураккаб муносабатлар боғлаб туради. Кремль ўзининг ҳарбий кучи ва энергия манбаларидан ўзининг ўтмишда бой берилган геосиёсий нуфузини тиклашга уринмоқда.\n10 январь куни Женевада Россия ташқи ишлар вазири ўринбосари Сергей Рябков бошчилигидаги делегация ва АҚШ давлат котиби ўринбосари Венди Шерман бошчилигидаги АҚШ делегацияси ўртасида бошланган музокаралар чоғида Кремль қатор талабларини (НАТОнинг шарққа томон кенгаймаслиги, Украина ва Грузияни аъзо сифатида қабул қилмаслиги ва бошқа.) тақдим этди.\nБаъзи таҳлилчилар Россиянинг хавфсизлик кафолатлари ҳақидаги бу талабларини Москванинг тан олинган таъсир доирасига эришиш истагининг бир қисми сифатида баҳоламоқда. Россиянинг Қозоғистондаги воқеаларга тезкор аралашуви бунга ёрдам бериши мумкин.\n"Мазкур омил қайсидир маънода Путиннинг имкониятларини кучайтиради", деди АҚШ миллий разведкасининг Россия бўйича собиқ ходими ва Жоржтаун университети профессори Анжела Стент Озодлик билан суҳбатда. “Бу Путин йиллар давомида илгари сурган, "Россиянинг собиқ Иттифоқ давлатлари билан алоҳида муносабатларини ташқи дунё ҳурмат қилиши керак" деган ғояни тасдиқлайди.”\nРоссия Украина чегаралари бўйлаб ўз ҳарбийларини тўплаши минтақа давлатлари учун катта хавотир туғдирди. АҚШ разведкаси буни яна бир эҳтимолий босқинга тайёргарлик кўриш деб атаган.\nУкраина шарқида давом этаётган можаронинг кучайиши билан боғлиқ хавотирлар Женевадаги музокараларда ва шу ҳафта охирида Брюсселда ўтадиган НАТО-Россия кенгаши ҳамда Европада Хавфсизлик ва ҳамкорлик ташкилоти йиғилишида муҳокама қилинади.\nАҚШ ва унинг Ғарбдаги иттифоқчилари агар Украинага қарши босқин бўлса, бу Россияга "қимматга тушишини" таъкидлаган. Хабар қилинишича, Россияга қарши молиявий, технологик ва ҳарбий санкциялар тўплами қисқа вақт ичида кучга киради.\n6 январь куни Қозоғистонга ҳарбий юк учоғида жўнатиш учун тизилган Россия ҳарбий машиналари.\nУкраина Миллий хавфсизлик ва мудофаа кенгашининг собиқ котиби Олександр Данйлюкнинг айтишича, Путин Ғарб олдига қўйган "ультиматум" – хавфсизлик кафолатлари ва НАТО кенгайишини чеклаш талаблари унинг ўзини "бурчакка тақаб қўйган". Қозоғистонга амалга оширилган интервенция Путинга тарангликни юмшатиш учун имкон яратди.\n"Агар чегарадан чиқадиган бўлса, Қозоғистон Россияга ортга қайтишни таклиф қилади. Бу Украинага бироз вақт тин олиш имкониятини беради, лекин бу узоқ чўзилмайди", деди Данилюк 6 январь куни Атлантика кенгаши конференциясида.\nАҚШ Миллий Хавфсизлик Кенгашининг Россия ва Марказий Осиё бўйича собиқ директори Пол Стронски ҳам худди шу фикрни билдирган.\nҚозоғистонга киритилган Россия бошчилигидаги КХШТ кучлари 2500 аскардан иборат. Тоқаев ҳам, Путин ҳам миссия вақтинчалик бўлишини айтган.\n“Бу, албатта, Кремль учун тўсиқ бўлиши мумкин, чунки бу Кремлнинг мавжуд режаларига бироз қўшимча юклайди. Лекин бу кичик контингент ва Россиянинг Украина чегараси яқинидаги фаолиятига сезиларли таъсир қилмайди”, – қўшимча қилди Пол Стронски.\nПутин узоқ вақтдан бери Ғарбни Москвани чеклашга уринаётганликда айблаб келади. Қўшма Штатлар ва НАТОдан кафолат олишга интилишини Украина, Грузия, Арманистон, Беларус, Қозоғистон каби давлатларда Кремлга хайрихоҳ авторитар режимларга қарши норозиликлар ортаётгани билан изоҳлаш мумкин.\nТаҳлилчиларга кўра, Путин ўзи стратегик деб ҳисоблаган Қозоғистондаги норозилик намойишларини ҳукуматга таҳдидга айланиб кетмасидан бурун бостиришга ёрдам берди. Бу Москвага содиқликни мустаҳкамлайди.\nРоссия аскарлари 7 январь куни КХШТ миссияси доирасида Қозоғистондаги аэродромга етиб келган.\nПутин 10 январь куни КХШТга аъзо давлатлар Арманистон, Беларус, Қозоғистон, Қирғизистон ва Тожикистон раҳбарлари билан видеоконференция ўтказди.\nТоқаевнинг олдинги сўзларини такрорлар экан, Путин Қозоғистондаги 164 кишининг ўлимига сабаб бўлган тартибсизликлар хорижий кучлар аралашуви натижаси эканини таъкидлади ва КХШТ минтақага бўлажак тажовузларни бартараф қилиш учун чора кўриш лозимлигини айтди.\n"КХШТ томонидан кўрилган чора-тадбирлар биз ҳеч кимга уйимиздаги вазиятни беқарорлаштиришга ва рангли инқилоб сценарийларини амалга оширишга йўл қўймаслигимизни аниқ кўрсатиб берди", деди Путин, 2003 йилда Грузия ва 2005 йилда Украинада кремлпараст етакчиларни мамлакатдан четлатган норозилик тўлқинларига ишора қилиб.\nҚозоғистондаги шиддат билан кечган воқеалар Кремлни ва минтақадаги бошқа ўйинчиларни шошириб қўйди. Бироқ Москва вазиятга тезда мослашган кўринади.\n“Қозоғистондаги воқеаларга аралашув шуни кўрсатдики, Россия анчагина тезкор ўйинчи ва ҳайрон қолдиришда давом этмоқда. Эҳтимол, бу Москванинг эътиборни бироз ўзгартиришига сабаб бўлгандир, аммо Кремль бир вақтнинг ўзида икки фронтда ҳам ҳаракат қила олади”, дейди Стронски.


Қорачиқ > Урф-одат > Асри саодат ошхонаси\nҲижоз иқлимида нима ейиларди, қандай ейиларди, бизга ўхшаш тарафлари, фарқлари...\nПайғамбаримиз уйларида шўрвалар доим сопол идишларда қайнарди. Ёру дўстга етсин деб суюқроқ қилинарди. Хасталарга сабзавотли шўрва пиширилар, ҳеч бўлмаса арпа билан лавлаги қайнатиларди.\nБойлар Ҳарамайн фақирларига эзиб майдаланган кўкатлар билан гўштдан тайёрланган “Дашишаи Расулуллоҳ” номли бир нав таом тарқатишарди.\nҲалимсимон "кешкак" номли таом пиширишни Пайғамбаримизга Жаброил алайҳиссалом ўргатади. Бу таом баданга қувват бўлади. Саҳобалардан Асад бин Зурора баъзи оқшомлари тугилган буғдой билан қиймаланган гўштдан кешкак пишириб, дўст-биродарларига тарқатарди.\n"Ҳазира" эса гўшт, сув ва кепаксиз ундан тайёраланадиган таомдир. Асҳоби киромнинг овқатланиши оддийгина эди. Қозонга ҳам гўшт, ҳам ёғ солишмасди. Тухум ейишарди, лекин тез-тез товуқ сўйишмасди. Балиқ эса камдан кам тановвул қилинарди.\nЯман, Уммон, Баҳрайн ва Қизилденгиз соҳилида яшайдиганлар балиқ борасида ўзларини чеклашмасди. Гуруч билан пишириб, қусан деган егулик тайёрлашарди.\nБарча пайғамбарлар (алайҳимуссалом) арпа нони еганлар. Бу нондан ҳеч бўлмаса ҳаётда бир марта еб кўрган маъқул.\nАраблар овчи миллат: зебра, жайрон, қуён овлашарди.\nМусулмонлар йиртқич ҳайвонларни, панжали қушларни ва хонаки эшакларни емайди. Ахлат титадиган товуқларни тоза егуликлар билан боқиб, покланмагунча сўйишмасди.\nАраблар гўштни ё кабоб (машви, шиш, шива) ё димлайди (вашика) ёки тандирда қизартиради. Меҳмонга гўшт билан булғурни пишириб, дастурхонга тортишади. Гўштни баъзан сиркада тиндириб, пиширишади. Бунда гўшт тез бузилмайди, сафарда айни муддао.\nҚурбон ҳайитларида гўштнинг кўпроғини қуритиб сақлашади, шўрваларга қўшишади.\nПайғамбаримиз эшикдан ҳадиксираб кираётган бир бадавийга “Тортинма, мен ҳукмдор эмасман, сенга ўхшаб қуритилган гўшт еган аёлнинг ўғлиман” деб марҳамат қиладилар.\nГўштни туз ва кўкатлар билан маринадлаб қўйишарди.\n"Тирит" - гўшт суви шимдирилган нондир. Онадўлида рамазонда саҳарликда дастурхонга тортилади.\nҲар куни узлуксиз гўшт ейиш қалбни қорайтиради. Ундай одамни фаришталар хушламайди. Гўштни жуда сийрак истемол қилиш ҳам яхши эмас.\nСабзавот ва кўкатлар\nПайғамбаримиз сабзавот ва кўкатлардан севиб ердилар ва бошқаларга ҳам ейишни маслаҳат қилардилар. Қовоқ, лавлаги, қўзиқорин, шолғом, нўхат ва ловияни яхши кўрардилар. Пиёз, саримсоқ ва порей пиёзини хомлигича емасдилар. Бодринг, арман бодринги ва энди узилган хурмо бозорда доим топиларди.\nСемизўт ҳам тавсия этилади. Кашнич паришонхотирликка даво эканлиги айтилади. Бақлажон ҳам мақталган ва зайтун ёғида пишириш тавсия қилинган.\nПайғамбаримиз маржимак шўрвасини, ов ва қўй гўштини ёқтирардилар. Қовоқ ширинлиги ва қовоқ ошини хуш кўрардилар. Анас бин Молик “Расулуллоҳ еганларини кўргач қовоққа ишқим тушди” деганди. "Бу ривоятда қовоқни яхши кўриш ва Расулуллоҳга ёққан нарсаларни яхши кўришнинг мустаҳаблигига далил бор" дейди Имоми Нававий...\nКўкат қўйилмаган дастурхон алжиган қарияга ўхшайди. Имоми Жаъфар Содиқ: “Мол-мулк ва фарзанд хоҳлаган одам кўкатлардан кўп есин” деган.\nАраб таомларида қуруқ ловия, нўхат катта ўрин эгаллайди. Пайғамбаримиз гуруч паловни ёқтирардилар. Буни биладиган мусулмонлар дастурхонга ош келганида салавот айтишади.\nБир куни ҳазрати Ҳасан бин Али, Ибни Аббос ва Ибни Жаъфар (Аллоҳ улардан рози бўлсин) Салмо хонимга бориб “Бизга Расулуллоҳ ёқтирган овқатдан пишириб беринг” дейишди.\n- Эҳ болажонларим, ҳозирги вақтда бу овқат сизларга ёқармикан?\nШунда Салмо хоним бироз арпа олиб тегирмонда угади. Кейин бир идишга солиб, зайтун ёғида пиширади. Устига озгина кўкатлардан сепиб, олдиларига қўяди.\nСафарга чиқадиганлар ёнларига қовурилган буғдой (савик, қовурмоч) олишарди. Савик жуда оммабоп озуқадир. Ундан шўрва ҳам, димлама ҳам пиширилади. Нон, талқон, ҳатто ҳолва ҳам қилса бўлади.\nСаъд бин Аби Ваққос хасталанганида Пайғамбаримиз “сут, ёғ ва эзилган хурмо” тавсия қилдилар. Бу таом, янги кўзи ёриган аёлларга ҳам қувват учун берилади.\nУн, сут ва ёғдан тайёрланган овқатга "ҳарира" дейилади. Ёғ бўлмаса, унни сутга аралаштириб, суюқ ҳолда ёш болаларга қаҳатчилик вақтларда берилади. "Саҳина" эса, сувда пишган ҳоли бўлиб, унга фақир фуқаро (гадолар) оши дейилади.\nҚовурмоч ёғ ёки қаймоқ билан аралаштирилса, "басиса" бўлади. Зайтун ёғи ҳам қўшиш мумкин.\nАраблар лағмон пиширади, ёғда хамирни қизартади, сут билан унни аралаштириб, қизиб турган товага солиб, қуймоқ таёрлашади.\n"Ақиса", "рағида", "раҳия" ҳам ун ва сутдан тайёрланадиган овқатлардир. Ёғ қўшилса "валика" дейилади, ич ёғ қўшилса "ҳазифа".\nСутдан пишлоқ, сарёғ, қурт ясашни билишарди. Уларни тери мешларга солиб қўйишарди. Маймуна волидамизнинг синглиси Ҳузайла бинти Хорис яйловда яшарди. Шаҳарга опасини ҳар кўргани келганда сарёғ ва қурт олиб келарди.\nАрабистонда ширинлик кўпроқ хурмо ва асалдан тайёрланади. Сарод атрофида шакар қамиш ҳам ўсади.\nУлар ҳам бизга ўхшаб тўйларда сочқи тариқасида бодом ва қанд сочишади.\n"Тарфа" деган қисқа бўйли дарахтларда ширин қумоқлар бўлади. Халқ орасида уни “қудрат ҳолваси” дейишади.\nТоифнинг оқ тоғ асали “Шабобий” ҳам у даврда машҳурдир. Келган меҳмонларга мумкатак асали "шуҳда" беришади. Меҳмонлар бу асалнинг ширинига тан беришади. Асалда шифо бор. Етмиш пайғамбар (алайҳимуссалом) асалга дуо қилган.\nКарвони Мадинага соғ-саломат етиб келгани муносабати билан ҳазрати Усмон унни ёғда қовуртириб, асал билан "фаллузаж" деган бир ширинлик навини тайёрлаб, шукрона тариқасида халққа тарқатади.\nҲабибуллоҳнинг ҳолваси "мажий" эди, яъни сут билан тўйинтирилган хурмо. Саъд бин Муаз Пайғамбаримизга хурмо билан бирга кунжут олиб келарди.\nҲолва кепакли ундан ясалса “наҳола”, тахини (майдаланган кунжут уруғи) ҳам қўшилса “саҳина” дейилади. Агар топилса, устига ёнғоқ ва бодом майдалаб сепилади.\nҲазрати Оиша “Ейишга нимамиз бор?” деб сўраган Пайғамбаримизга бир товоқ қовурилган хурмо чиқаради. Ҳам овқат, ҳам ширинлик.\nМакканинг шундоқ яқинида Тоифга ўхшаган бир яйлов бор. Ён-атрофи кўкаламзор. Мадинанинг тупроғи серунум ва баракатлидир.\nҲар бир қовун, тарвуз ва анор таркибида бир томчи жаннат суви борлиги айтилади. Анжирлар эса қалбга роҳат бағишлайди.\nЯшил бодрингни туз билан, ёнғоқни хурмо ва асал билан ейиш суннатдир.\nЭнди узилган мева келтиришганида Пайғамбаримиз “Аллоҳим, аввалини кўрсатганингдек охирини ҳам кўрсатгин” деб дуо қиладилар ва бир боланинг қўлига тутқазадилар.\nҲазрати Талҳога “беҳи ейишни тавсия қиламан, кўнгилни тинчлантиради” деб марҳамат қиладилар. Ҳомиладорларга ҳам беҳи едирардилар, фарзандлари гўзал бўлсин дея.\nУзум (инаб) Қуръони каримда номи ўтган. Пайғамбаримиз жаннат ҳақида айтганларида пишиб турган узум бошларидан гап очадилар. Қуръони карим ўқиган мўминни хушбўй мевага, ўқимаган мунофиқни эса, Абу Жаҳл тарвузига ўхшатадилар.\nҚуруқ мевалар (қоқилар)\nҲижозда ёввойи ҳолда ўсадиган қуруқ мевалар ҳам бўлади. Масалан Марруззаҳрон мавқесида мисвоқ дарахтининг меваси - "кабас"ни теришади.\nТоифда шафтоли ҳам етилади. Сақиф ҳайъати Мадинага келаётганида мозорбости деб, қуруқ узум (майиз) ва анор олишади. Ибни Асокирнинг айтишича, ҳазрати Диҳя Шомдан ерёнғоқ, бодом олиб келарди. Тут, анжир, занжабил кабилар асри саодатда ҳам маълум мевалардан эди.\n"Ҳаббатуссавдо" (седана) дардларга даводир. Ёнғоқни ёлғиз ўзини эмас, пишлоқ билан ейиш тавсия қилинади.


Алишер Шодмонов ва бошқалар экология муаммолари аҳоли саломатлигига салбий таъсир кўрсатаётгани ва сабаблари ҳақида гапиришди. “Ҳаракат” нимага ҳаммадан четда қолиб кетди? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:49 - Алишер Шодмонов ва бошқалар экология муаммолари аҳоли саломатлигига салбий таъсир кўрсатаётгани ва сабаблари ҳақида гапиришди. “Ҳаракат” нимага ҳаммадан четда қолиб кетди?\nБугун, яъни 2021 йил 3 декабрь куни Тошкент Тиббиёт Академияси ректори Алишер Шодмонов “Профилактик Тиббиёт Муаммолари” мавзусидаги Республика илмий-амалий конференциясида чиқиш қилди.\nМана унинг баъзи гапларидан иқтибослар:\n“Учинчи минг йилликнинг бошланиши муҳим икки тамойил билан характерланади. Биринчидан, ҳозирги цивилизация глобал экологик муаммолар (иқлим ўзгариши, озон қатлами емирилиши, ичимлик суви ифлосланиши ва етишмаслиги, ўрмон ва тупроқ инқирози, биохилма-хиллик қисқариши, ортиқча ҳажмдаги чиқиндилар ҳосил бўлиши ҳамда уларни зарарсизлантириш муаммолари ва бошқалар) билан тўқнаш келди.\nИккинчидан, дунё жадал суръатларда ўзгариб бормоқда. Шунинг учун кечаги мезонлар билан эртанги истиқболни белгилаш у ёқда турсин, ҳатто бугунги ҳодисаларни ҳам баҳолаб бўлмайди. Бу каби муаммолар Ўзбекистон учун ҳам хосдир.”\nСўнгра у бошқа мавзуларга ҳам ўтиб, охирги вақтларда табиатимизда ҳам аномал ўзгаришлар кузатилаётгани ва шу каби мвзуларда нутқ сўзлабди. Хусусан, қум бўронлари. Ўзбекистонга 4 ноябрь куни Урал томондан совуқ ҳаво оқими, у билан бирга кучли шамол кириб келиши оқибатида мамлакатнинг бир қатор ҳудудлари, хусусан, Тошкент шаҳрида чанг-қум бўронлари кузатилганлигини алоҳида урғулабди.\nБошқа нутқ сўзлаганлар ҳам, масалан, “Экология ва Атроф-Муҳитни Муҳофаза Қилиш Давлат Қўмитаси” бошқарма бошлиғи Азиз Калимбетов ҳам шулар жумласидан.\nМана асл муаммо ҳақида ҳеч ким гапирмаган. Ҳамма гапирганлар мавзу бўйича гапларни у ёқдан бу ёққа ташиш билан овора бўлибдилар. Бу хабарнинг сарлавҳасига исми чиқарилган Алишер Шодмонов ҳам кўп фойдали гаплар айтган бўлса ҳам, асл ҳақиқатдан узоққа кетиб қолаверган.\nЛекин, энг катта воқеа қуйидагидадир.\nҲақиқий сабаблар билан шуғулланишни истамаганлар, бу йиғилишда ўтиришмагани ҳаммани изтиробга солмоқда, дейишмоқди “Ҳаракат” мухбирлари. Чунки, ҳақиқий муаммолар айнан улар тарафидан айтилган бўларди.\nФикримизча, ҳамма гап шундаки, асосий камчилик Ўзбекистонда бошқаларга нисбатан ҳеч қандай иш олиб борилмаётганидадир. Асосий муаммо – Ўзбекистонимизда жиддий ФУНДАМЕНТАЛ ИСЛОҲОТЛАР олиб борилмаётганида-ку!!!\nАйнан шу масалалар билан ҳеч кимнинг шуғулланишни истамаётгани, балки, бунга йўл берилмаётгани, асосий муаммо бўлган бўлиши мумкин.\nҲамма гап шундаки, ҲОЗИР айтилган ҳамма муаммоларнинг марказида ҳеч ким тилга олмаётган нарсалар турибди.\nБулар – ҳамма КАТТА ИСЛОҲОТЛАР марказида ҳамма ФУНДАМЕНТАЛ ИСЛОҲОТЛАР марказида ётиши керак бўлган нарсалардир. Булар ҳамма ИСЛОҲОТЛАРНИНГ марказида айнан шу принцип, яъни ҳамма ИСЛОҲОТЛАРНИНГ марказида бу ислоҳотлар ДЕМОКРАТИК бўлиши кераклиги умуман тилга олинмаётганидир.\n“Ҳаракат” ҳокимиятга келган соатлардан бошлаб ҳамма айнан шу нарсалар устида ўйлашга бошлайди. Келинг, ҳамма дўстларимизга мурожаат қиламиз – айнан шулар ҳақида ўйлаш керак. Булар ҳаммамизнинг вазифаларимиздир!!!


Самарқандда автомашинани ўғирлаган шахс қўлга олинди - zarnews.uz\nЖорий йилнинг 7 ноябрь кунидан 8 ноябрь кунига ўтар кечаси, номаълум шахс Самарқанд шаҳар Бухоро кўчаси, 66-уйда яшовчи 34 ёшли Фурқат О. ўзига тегишли оқ рангли “ВАЗ-21011” русумли автомашинасини яшаш уйи олдида қаровсиз қолдириб кетганлигидан фойдаланиб автомашинани номаълум томонга олиб қочиб кетган.\nОлиб борилган тезкор қидирув тадбирлари давомида ушбу жиноятни Самарқанд шаҳрида яшовчи фуқаро, 32 ёшли Рамиз Б. спиртли ичимлик таъсирида содир этганлиги аниқланиб, у автомашинани бошқариб кетаётганида вақтида ЙПХ ходимлари томонидан тўхтатилиб, ундан Фурқат О.га тегишли оқ рангли “ВАЗ-21011” русумли автомашинаси холислар иштирокида расмийлаштириб олинган.\nМазкур ҳолат юзасидан Самарқанд шаҳри бўйича ИИО ФМБ ҳузуридаги тергов бўлими томонидан Рамиз Б.га нисбатан Жиноят кодексининг 267-моддаси 1-қисми (транспорт воситасини олиб қочиш) билан жиноят иши қўзғатилган.\nДастлабки тергов жараёнида Рамиз Б.га нисбатан айблов эълон қилиниб, “қамоққа олиш” тарзидаги эҳтиёт чораси қўлланилган.\nИИВ ҳузуридаги Тергов департаментининг хабар беришича, жиноят иши айблов хулосаси билан тегишли судловга юбориш масаласини ҳал қилиш учун Самарқанд шаҳар прокуратурасига тақдим қилинган.


Бош сахифа > Янгиликлар > Китобхонлик маданияти тарғиботи\nНавоий шаҳридаги "Матбуот уйи"да "Китоб — маънавият бешиги" мақолалар танлови ғолибларини тақдирлаш маросими бўлиб ўтди.\nУшбу танлов Ўзбекистон Журналистлари ижодий уюшмаси вилоят бўлими томонидан тақдим этилган "Интеллектуал салоҳиятли ёшлар — Ўзбекистоннинг ёруғкелажаги" номли лойиҳа асосида ўтказилди. Мазкур лойиҳага Ўзбекистон Республикаси Олий Мажлиси ҳузуридаги нодавлат нотижорат ташкилотлари ва фуқаролик жамиятининг бошқа институтларини қўллаб-қувватлаш Жамоат фонди томонидан грант маблағи ажратилган эди.\n2017 йилнинг 1 сентябридан жорий йил апрель ойига қадар ўтказилган танловда адабиёт ҳамда журналистикага ҳавасманд ёшлар мутолаа ва китобхонлик маданиятига бағишланган ижодий ишлари билан иштирок этди. Республика, вилоят, шаҳар ва туман даврий нашрларида чоп этилган юзлаб мақолалар таҳлил қилиниб, энг фаол 15 нафар муаллиф сараланди.\nТадбирда лойиҳа раҳбари Ёрқул Умаров грант лойиҳаси доирасида амалга оширилган ишлар хусусида батафсил маълумот берди.\n— Ўсиб келаётган ёш авлод қалбида китобга меҳр уйғотиш ҳар биримизнинг асосий вазифамиз, — дейди танлов ғолибларидан бири, Зарафшон шаҳридаги 2-мактаб ўқитувчиси А. Жарқинов. — Мутолаа билан бир қаторда китобхонлик маданиятини шакллантириш ҳам муҳим. Бу танловнинг ютуғи тарғиботнинг энг чекка овул, қишлоқларгача етиб борганидир.\nFолибларга диплом ҳамда ўзбек ва жаҳон адабиётининг нодир намуналаридан иборат китоблар жамланмаси топширилди.\nКўрилганлар сони: 4566